இந்தியாவின் செயற்கைகோள் தகர்ப்பு சோதனை  நாசா  விமர்சனத்தை அமெரிக்கா நிராகரித்தது

வாஷிங்டன்,

இந்தியாவின் செயற்கைகோள் தகர்ப்பு சோதனை பற்றிய  நாசா விமர்சனத்தை அமெரிக்கா நிராகரித்தது. இந்தியா, ஏவுகணை மூலம் செயற்கைகோளை சுட்டு வீழ்த்தும் சோதனை நடத்தியதை அமெரிக்காவின்  நாசா  விமர்சனம் செய்தது. இச்சோதனையால், 400 சிதைவு பாகங்கள் உருவானதாகவும் சர்வ தேச விண்வெளி நிலையத்துக்கு இதனால் ஆபத்து என்றும் கூறியது. ஆனால், இந்த விமர்சனத்தை அமெரிக்கா நிராகரித்துள்ளது. இதுகுறித்து அமெரிக்க வெளியுறவுத்துறை துணை செய்தித்தொடர்பாளர் ராபர்ட் பல்லடினோ கூறியதாவது:-

விண்வெளி குப்பை பிரச்சினை, அமெரிக்காவுக்கு கவலைக்குரிய பிரச்சினைதான். அதுபற்றிய இந்திய அரசின் விளக்கத்தையும் பார்த்தோம். இந்தியா வுடன் நட்புறவு உள்ளது. விண்வெளி பாதுகாப்பை உறுதி செய்ய இருவரும் தொடர்ந்து பணியாற்றுவோம் என அவர் கூறினார்.


காப்பாரில் கோரத் தீ!

காப்பார் தாமான் செந்தோசாவில் நேற்று முன்தினம் இரவு 8 மணியளவில் மூண்ட கோரத் தீயில் ஆறு குடும்பங்கள் வீடுகளை இழந்தன. இந்த துயரச் சம்பவத்தில் அக்குடியிருப்பின் ஜாலான் ஹம்சா ஆலாங் மூன்றில் ஆறு ஒரு மாடி வீடுகள் தீயில் முற்றாக அழிந்தன.தகவல் கிடைக்கப் பெற்று நிகழ் விடத்திற்கு விரைந்த வட கிள்ளான் தீயணைப்பு நிலையத்தார் பல மணி நேர போராட்டத்திற்குப் பின் தீயை அனைத்தனர். கொளுந்து விட்டெறிந்த தீயை கண்டு அக்குடும்பங்கள் உடைமைகளை காப்பாற்ற முடியாமல் பிள்ளைகளுடன் அலறியடித்துக் கொண்டு வெளியில் ஓடியதாக அறிய வருகிறது. தண்ணீர் பற்றாக்குறையால் நிகழ்விடத்தில் தீயணைப்பு வீரர்கள் தட்டுத் தடுமாறியதாகவும் போதுமான தண்ணீருக்காக மற்றொரு வண்டிக்கு அவர்கள் காத்திருந்ததாகவும் பாதிக்கப்பட்ட மக்கள் புகார் தெரிவித்தனர். போதுமான தண்ணீர் இல்லாததால் தீயை கட்டுப்படுத்துவதற்கு அவர்கள் பல மணி நேரம் போராடினர் என்றும் தீயணைப்பு நிலையத்தாரின் அலட்சியம் ஆறு வீடுகளை தீக்கிரையாக்கி விட்டது என அம்மக்கள் குற்றம் சாட்டினர். பணத்தையும் நகைகளையும் தீயில் பறிகொடுத்த சம்பந்தப்பட்ட இந்திய குடும்பங்கள் வீட்டின் முன் இருந்த வாகனங்களை மட்டுமே மீட்க முடிந்தது. இச்சம்பவத்தின் போது வீட்டில் பிள்ளைகளுடனும், பேரப்பிள்ளைகளுடனும் இருந்ததாக மாதர்கள் விவரித்தனர். சம்பந்தப்பட்ட வீடொன்றின் மேல் மாடி அறையிலிருந்து தீ பரவியதாக தொடக்கக் கட்ட விசாரணையில் தெரிய வருகிறது. இந்த சம்பவத்தின் போது பக்கத்து அறையில் படித்துக் கொண்டிருந்த தன்னுடைய மகள் அதிர்ஷ்டவசமாக உயிர் தப்பியதாக செல்வக்குமார் பாலசுப்பிரமணினம் (வயது 50), தெரிவித்தார். இருந்தும் தன்னுடைய இபிஎப் சேமிப்பிலிருந்து அண்மையில் எடுக்கப்பட்ட தொகையும், நகைகளும், உடைமைகளும் தீயில் கருகியதாக மூன்று பிள்ளைகளுக்கு தந்தையான அவர் வேதனைப்பட்டார். இரண்டு வாரங்களுக்கு முன் இரண்டாவது மகனின் திருமண வரவு பணத்தையும், நகைகளையும் தீயில் பறிகொடுத்து விட்டதாக அரிகிருஷ்ணன் குழந்தை (வயது 67) சொல்லொன்னா துயரத்தில் மூழ்கினார். தன்னுடைய ஒரே மகள் திருமண ஏற்பாடுகள் தீயோடு தீயாகி விட்டதாக மகேஸ்வரி தங் கையா (வயது 54) குமுறினார். செப்டம்பரில் நடைபெறவிருந்த தன்னுடைய மகளின் திருமணத்திற்கு சேமிக்கப்பட்ட பணமும், நகைகளும் தீக்கிரை யான துயரம் அவரை வாட்டியது. இதனிடையே வீடுகளையும், உடைமைகளையும் தீயில் பறிகொடுத்த நான்கு இந்திய குடும்பங்கள் உள்ளிட்ட ஆறு குடும்பங்களுக்கு இங்குள்ள டேவான் ஸ்ரீ கிராயோங்கில் தற்காலிக நிவாரணம் அளிக்கப்பட்டது. அக்குடும்பங்களை நேரில் சென்று ஆறுதல் கூறிய செமந்தா சட்டமன்ற உறுப்பினர் டாக்டர் டரோயா அல்வி, கிள்ளான் மாவட்ட சமூக நல அலுவலகத்தின் மூலம் அவர்களுக்கு வீட்டு வாடகையும், முன் பணமும் பெற்றுத் தரப்படும் என அவர் உறுதியளித்தார்.


பேராவில் வழங்கப்பட்ட 2000 ஏக்கர் நிலத்தின் கதி என்ன?

பேரா மாநில தமிழ்ப்பள்ளிகள் சுயமாக பொருளாதாரத் தேவைகளை நிறைவு செய்து கொள்வதற்கு வழங்கப்பட்ட 2 ஆயிரம் ஏக்கர் நிலத்தின் கதி என்னவானது என்ற கேள்வி எழுந்துள்ளது. அந்த 2 ஆயிரம் ஏக்கர் நிலத்தின் உரிமையை யார் வைத்துள்ளனர்? மஇகாவின் வழி பேரா மாநிலத்தில் எல்லா பதவிகளையும் அனுபவித்துவிட்ட தலைவர்கள், அந்த நில உரிமையில் பங்கு ஏதும் வைத்துள்ளார்களா? என்பதையும் ஆராய வேண்டியநிலை தற்போது ஏற்பட்டுள்ளது. 2008 ஆம் ஆண்டில் பேரா மாநில ஆட்சியினைக் கைப்பற்றிய மக்கள் கூட்டணியின் நடவடிக்கையாக பேராக் மாநில தனியார் சீனப்பள்ளிகள், சமய பள்ளிகள், தமிழ்ப்பள்ளிகள் நீண்ட கால அடிப்படையில் சுயமாக பொருளாதாரதத் தேவைகளை நிறைவு செய்து கொள்ள ஒதுக்கீடு செய்யப்பட்ட 2000 முதல் 2500 ஏக்கர் நில ஒதுக்கீட்டினை பேரா மாநில தேசிய முன்னணி அரசாங்கத்தின்மாநில மந்திரி புசார் டத்தோ ஸ்ரீ டாக்டர் ஜம்ரி அப்துல் காடீர் தொடர்ந்ததன் பயனாக பேரா மாநில தமிழ்ப்பள்ளிகளின்நன்மையைக் கருத்தில் கொண்டு 2009 ஆம் ஆண்டில் 2000 ஏக்கர் நிலத்தில் செம்பனை பயிரிடுவதற்கான வாய்ப்புகள் ஏற்படுத்தப்பட்டன. ஏறக்குறைய எட்டு ஆண்டுகளுக்குப் பிறகு பேரா மாநிலத் தமிழ்ப்பள்ளிகளின் மேம்பாட்டிற்காக 2000 ஏக்கர் செம்பனைத்தோட்டம் நன்மைகளைக் கொண்டு வந்துள்ளதா என்ற கேள்வியை நண்பன் குழு முன்வைக்க விரும்புகின்றது. நண்பன் குழு பெற்றுள்ள தகவலின் அடிப்படையில் சில கேள்விகளை முன்வைக்க வேண்டிய அவசியம் இருப்பதை உணரவேண்டியுள்ளது. * 2000 ஏக்கர் நிலத்திற்கு ஏன் ரிம. 60.938 நிலவரி செலுத்தப்பட்டது? சீனப் பள்ளிகளுக்கு வழங்கப்பட்ட நிலத்திற்கு ரிம 1 மட்டுமே செலுத்தப்பட்டுள்ளது. * நிலவரிக்கான தொகையினை செலுத்திய முன்னாள் ம.இ.கா. தலைவரின் தனிப்பெயரில் நிலம் பதிவு செய்யப்பட்டுள்ளதா? * 2000 ஏக்கர் நிலத்தினை மேம்படுத்துவதற்கு பேரா மாநில முன்னாள் ம.இ.கா. தலைவர்களைக் கொண்டு உருவாக்கப்பட்ட பேரா இந்தியர் கல்வி மேம்பாட்டு அறவாரியத்தின் பங்களிப்பு என்ன? * அறவாரியத்தினை அமைப்பதற்கு ரிம 1 மில்லியன் தேவைப்படும் பட்சத்தில் யாரால் அப்பணம் திரட்டப்பட்டுள்ளது? * நிலத்தினைமேம்படுத்துவதற்கு மூன்றாம் தரப்பினரான தேசிய நில நிதி கூட்டுறவு சங்கத்தினை நியமித்துள்ளது உண்மையா? * அறவாரியம் ஏறக்குறை ரிம 7 மில்லியனை செம்பனை பயிரிடுவதற்காகச் செலவழித்துள்ளது உண்மையா? * 2000 ஏக்கர் நிலப்பரப்பில் பெறப்பட்ட கட்டு மர விற்பனையில் பெறப்பட்ட தொகை எங்கே சென்றது? * போன்ற கேள்விகளை பேரா மாநிலத்தவர்கள் முன்வைத்துள்ள நிலையில் பேரா மாநிலத்தின் ம.இ.கா.வின் வழி எல்லா பதவிகளையும் அலங்கரித்து விட்ட தலைவர்களை இயக்குநர்களாக நியமனம் செய்துள்ளது நியாயமா என்ற கேள்வியோடு இவர்களுக்கென மாதந்தோறும் சம்பளமும் வழங்கப்படுகின்றதா என்ற கேள்விக்கும் பதில் தேவைப்படுவதாக நண்பன் குழு கருதுகின்றது. 2000 ஏக்கர் நிலப்பரப்பிலான செம்பனைப் பயிர் தமிழ்ப்பள்ளிகளுக்கு நன்மையை ஏற்படுத்துமா என்ற கேள்விக்கு பதில் அளிக்கக் கூடிய பொறுப்பாளர்கள் வாய் திறப்பார்களா? * 2000 ஏக்கர் நிலம் உரிமையாளர்? * ரிம 7 மில்லியன் தொகையை வழங்கியது யார்? * பேரா தமிழ்ப்பள்ளிகளுக்கு நன்மைகிட்டியுள்ளதா? * 2000 ஏக்கர் நிலத்தினை நிர்வகிக்க எத்தனை இயக்கங்கள்?


பிரித்தானிய இளவரசியாக மாறிய இளைஞன்!

பிலிப்பைன்ஸ் நாட்டைச் சேர்ந்த இளைஞர் ஒருவர் இளவரசி கேட் மிடில்டன் போல் மாறிய சம்பவம் அவரையே ஆச்சரியத்தில் ஆழ்த்தியுள்ளதாக கூறப்படுகிறது. பிலிப்பைன்ஸ் நாட்டைச் சேர்ந்தவர் பாலோ(33). நடிகர் மற்றும் தொலைக்காட்சித் தொகுப்பாளரான இவர் தன்னுடைய திறமையினால் முக்கிய பிரபலங்களை போல் மாறிக்கொள்ளும் தன்மை கொண்டவர். அண்மையில் கூட பிரபல நட்சத்திர நடிகைகளான Mariah Carey, Madonna, Beyonce, Miley Cyrus, Rihanna மற்றும் Angelina Jolie போன்றும் தன்னை மாற்றியுள்ளார். பெண்களை போல் மாறுவதில் பாலோ ஒரு தலைசிறந்தவர் தான் என்று கூறவேண்டும். இப்படி பண்முகத்தன்மை கொண்ட இவர் முக்கிய பிரபலங்கள் போல் மாறுவதற்கு அதிகப்படியான செலவுகள் எல்லாம் செய்வதில்லை. சாதரணமாக பெண்கள் பயன்படுத்தும் அழுகு சாதனப் பொருட்களையே பயன்படுத்தி வருகிறார். இந்நிலையில் பிரித்தானிய இளவரசியான Kate போன்று பாலோ மாறியுள்ளார். இதை அவர் தன்னுடைய இன்ஸ்டாகிராமில் பதிவேற்றம் செய்துள்ளார். அதுமட்டுமில்லாமல் முதலில் தான் எவ்வாறு இது போன்று செய்கிறேன் என்பதை வெளியில் கூறாமல் இருந்த பாலோ தற்போது kate போல் மாறியது எப்படி என்பதைப் போன்ற வீடியோவையும் பதிவேற்றம் செய்துள்ளார்.


ஆர்.கே.நகர் தொகுதி இடைத்தேர்தலை ஒத்தி வைக்க வேண்டும்

ஆர்.கே.நகர் தொகுதி இடைத்தேர்தலை இந்தியத் தேர்தல் ஆணையம் ஒத்தி வைக்க வேண்டும் என்று பாமக நிறுவனர் ராமதாஸ் கூறியுள்ளார். இது தொடர்பாக இன்று அவர் வெளியிட்ட அறிக்கையில், ''ஜெயலலிதா மறைவை அடுத்து ஆர்.கே.நகர் தொகுதியில் நடைபெறும் இடைத்தேர்தலில் பண விநியோகமும், வன்முறைகளும் நாளுக்கு நாள் அதிகரித்து வருகின்றன. அதன் உச்சகட்டமாக பணம் வழங்குவதில் ஏற்பட்ட மோதலில் திமுகவினர் இருவர் கத்தியால் குத்தப்பட்டு மருத்துவமனையில் சேர்க்கப்பட்டுள்ளனர். ஆர்.கே.நகர் தொகுதி முழுவதும் பெரும் பதற்றம் நிலவி வருகிறது. ஆர்.கே.நகர் தொகுதி இடைத்தேர்தல் அறிவிக்கப்பட்ட நாளில் இருந்தே அத்தொகுதியில் பணம் வெள்ளமாக பாய்கிறது. ஆளுங்கட்சி சார்பில் போட்டி யிடும் தினகரன், பன்னீர்செல்வம் அணி வேட்பாளர் மதுசூதனன், திமுக வேட்பாளர் மருதுகணேஷ் ஆகியோர் போட்டிப்போட்டுக் கொண்டு பணம் வழங்கு வதாலும், அனைத்து வேட்பாளர்களும் தங்களுக்காக தேர்தல் பணி செய்ய வெளியூரில் இருந்து பல்லாயிரக்கணக்கானோரை இறக்குமதி செய்திருப்ப தாலும் தொகுதியில் எந்நேரமும் வன்முறை வெடிக்கும் நிலை நிலவுகிறது. அதிமுகவும், திமுகவும் ஆட்சியிலிருந்தபோது ஊழல் செய்து குவித்த பணத்தில் வாக்காளர்களை விலைக்கு வாங்கி வெற்றி பெற முயல்வார்கள்; அத னால் சட்டம்-ஒழுங்கு பாதிக்கப்படும்; இடைத்தேர்தல் நியாயமாக நடக்காது என்பதால் தான் இடைத்தேர்தலை புறக்கணிக்கும் முடிவை பாமக எடுத் திருந்தது. ஆர்.கே.நகர் தொகுதியில் பண விநியோகத்தை தடுத்து நிறுத்த நடவடிக்கை எடுக்க வேண்டும் என்றும் பாமக வலியுறுத்தியிருந்தது. ஆனால், தேர்தல் ஆணையம் மேற்கொண்ட நடவடிக்கைகள் போதுமானவையாக இல்லாததால் தொகுதி முழுவதும் தொடர்ந்து மோதல்கள் ஏற்பட்டு வருகின்றன. ஆர்.கே. நகர் தொகுதி தண்டையார்பேட்டை நேதாஜி நகர் ஐந்தாவது தெருவில் தினகரன் ஆதரவாளர்கள் ஓட்டுக்கு பணம் கொடுத்துக் கொண்டிருந்த போது, அப்பகுதி திமுக நிர்வாகிகள் பார்த்தசாரதி, ஷேக் முகமது ஆகியோர் பணம் வழங்குவதை தடுக்க முயன்றுள்ளனர். இதையடுத்து ஏற்பட்ட மோதலில் திமுகவினர் இருவரும் கடுமையாக தாக்கப்பட்டதுடன், கத்தியாலும் குத்தப்பட்டுள்ளனர். அவர்கள் இருவரும் சிகிச்சைக்காக ஸ்டான்லி மருத்துவமனையில் சேர்க்கப்பட்டுள்ளனர். பன்னீர்செல்வம் அணியைச் சேர்ந்த அப்பாஸ் என்பவரும் கடுமையாக தாக்கப்பட்டிருக்கிறார். ஆனால், இதுகுறித்து வழக்குப் பதிவு செய்யப்படவில்லை. ஆர்.கே.நகர் தொகுதியில் இதற்கு முன்பும் பல இடங்களில் மோதல்கள் நடந்துள்ளன. ஆளுங்கட்சி மிரட்டல் காரணமாக பன்னீர்செல்வம் அணியைச் சேர்ந்த ஒருவர் தற்கொலை செய்து கொண்டார். தினகரன் வருகையையொட்டி தொப்பி சின்னத்தை கோலமாக வரைய முயன்றதற்காக அவரது ஆதர வாளர் குடும்பத்தின் மீது பன்னீர்செல்வம் ஆதரவாளர்கள் கொலைவெறித் தாக்குதல் நடத்தியுள்ளனர். தொகுதி முழுவதும் இத்தகைய வன்முறை தொடர்ந்து நடைபெற்றுக் கொண்டிருக்கிறது. இடைத்தேர்தல் வெற்றி மிகவும் முக்கியம் என்பதால், அதற்காக எந்த விலையையும் கொடுக்க அதிமுகவின் இரு அணிகளும், திமுகவும் தயாராக உள்ளன. மூன்று தரப்பினரும் ஒவ்வொரு ஓட்டுக்கும் ரூ. 10,000 வரை வாரி இறைக்க முடிவு செய்து அதை பல கட்டங்களாக விநியோகித்து வரு கின்றனர். அதுதான் மோதலுக்கு காரணமாகும். வாக்குப்பதிவுக்கு இன்னும் ஒரு வாரம் மட்டுமே இருப்பதால், இனி வரும் நாட்களில் பண விநியோகம் தீவிரமடைவதுடன், வன்முறைகளும் அதிகரிக்கும். களத்தில் உள்ள முன்னணி வேட்பாளர்கள் அனைவரும் பணம் விநியோகித்து வரும் நிலையில், அவர்கள் மீது தேர்தல் ஆணையம் இன்று வரை எந்த நடவடிக்கையும் எடுக்காதது கடுமையாக கண்டிக்கத்தக்கது. தஞ்சாவூரிலும், அரவக்குறிச்சியிலும் பொதுத்தேர்தலை ஒத்திவைப்பதற்கு என்னென்ன காரணங்கள் இருந்தனவோ, அதைவிட 100 மடங்கு அதிக கார ணங்கள் ஆர்.கே. நகர் தொகுதி தேர்தலை ஒத்திவைப்பதற்கு உள்ளன. உலகத் தேர்தல் வரலாற்றில் இல்லாத வகையில், இந்த இடைத்தேர்தலில் மட்டும் ரூ.600 கோடி பணம் வாக்காளர்களுக்கு லஞ்சமாக வழங்கப்படவுள்ளதாக கூறப்படுகிறது. வரலாறு காணாத அளவில் பணத்தைக் கொடுத்து வாக்குகளை விலைக்கு வாங்குவது மிகப்பெரிய ஜனநாயகப் படுகொலையாகும். இப்படுகொலையை இந்திய தேர்தல் ஆணையம் அனுமதிக்கக் கூடாது. எனவே, ஆர்.கே.நகர் தொகுதி இடைத்தேர்தலை இந்தியத் தேர்தல் ஆணையம் ஒத்தி வைக்க வேண்டும். இதுவரை பண விநியோகம் செய்யப்பட்டதால் ஏற்பட்ட தாக்கம் நீங்கிய பிறகு, முழுக்க முழுக்க வெளிமாநில அதிகாரிகள், மத்தியப் படைகளைக் கொண்டு நேர்மையான, சுதந்திரமான முறையில் ஆர்.கே.நகர் தொகுதி இடைத்தேர்தலை நடத்த ஆணையம் நடவடிக்கை எடுக்க வேண்டும்'' என்று ராமதாஸ் கூறியுள்ளார்.


600 பக்க ஆவணங்க தயார். விசாரணை கூண்டில் ரோஸ்மா.

கோலாலம்பூர்,

முன்னாள் பிரதமர் டத்தோ ஸ்ரீ நஜீப் துன் ரசாக்கின் மனைவி ரோஸ்மா மன்சோர் சம்பந்தப்பட்ட பண மோசடி வழக்கில் 600 பக்கங்கள் அடங்கிய ஆவணங்களை அவரின் வழக்கறிஞர்களிடம் தாங்கள் சமர்ப்பித்திருப்பதாக அவ்வழக்கின் அரசு தரப்பு வழக்கறிஞர்கள் நேற்று தெரிவித்தனர். ரோஸ்மா வின் வழக்கு தொடர்பான அடுத்த கட்ட நடவடிக்கை குறித்து நேற்று விவாதிக்கப்பட்ட வேளையில் அரசு தரப்பில் இவ்வழக்கிற்கு தலைமை தாங்கும் டத்தோ ஸ்ரீ கோபால் ஸ்ரீராம் தெரிவித்தார்.

Read More: Malaysia Nanban Tamil Daily on 9.11.2018


டீசலுக்குப் பணம் கொடு... இல்லனா சடலத்தை சைக்கிள்ல கொண்டு போ''!

ஆம்புலன்சுக்கு டீசல் போட பணம் கொடுக்காததால், சிறுமி ஒருவரின் சடலத்தை சைக்கிளில் கொண்டு சென்ற அதிர்ச்சி சம்பவம் உத்தரபிரதேசத்தில் நடந்துள்ளது. கௌசாம்பி மாவட்டம் மாலக் சத்தி கிராமத்தைச் சேர்ந்த ஆனந்த்குமார் என்பவரின் மகள் பூனம், உடல் நலக்குறைவு காரணமாகக் கடந்த சனிக்கிழமை அரசு மருத்துவமனையில் சிகிச்சைக்காக அனுமதிக்கப்பட்டிருந்தார். உறவினர் ஒருவரிடம் பணம் வாங்குவதற்காக ஆனந்த்குமார் அலகாபாத் செல்ல வேண்டியிருந்தது. சிறுமியின் தாய்மாமா பிரிஜ் மோகன் என்பவரிடம் மகளைப் பார்த்துக்கொள் என்று கூறிவிட்டு, ஆனந்த்குமார் அலகாபாத் சென் றிருக்கிறார். இதனிடையே, சிகிச்சை பலனளிக்காமல் சிறுமி நேற்று இறந்து போனார். சிறுமியின் சடலத்தைச் சொந்த ஊருக்குக் கொண்டு செல்ல, ஆம்புலன்ஸ் ஏற் பாடு செய்து தருமாறு மருத்துவர்களிடத்தில் மோகன் கேட்டுள்ளார். 'டீசலுக்குப் பணம் கொடுத்தால் மட்டுமே ஆம்புலன்ஸ் அனுப்ப முடியும் ' என மருத் துவர்கள் கூறி விட்டனர். மோகனிடமோ பணம் இல்லை. தொடர்ந்து, மருமகள் பூனத்தின் உடலைத் தோளில் சுமந்தவாரே 10 கிலோ மீட்டர் தொலைவுள்ள சொந்தக் கிராமத்துக்கு மோகன் சைக்கிளில் சென் றுள்ளார். சிறுமியின் சடலத்தை மோகன் சைக்கிளில் கொண்டு செல்வது போன்ற புகைப்படம் இன்று பத்திரிகைகளில் வெளியாகி, அதிர்ச்சியை ஏற்படுத் தியிருக்கிறது. கௌசாம்பி மாவட்ட ஆட்சியர், மணீஷ்குமார் வெர்மா, பணியிலிருந்த மருத்துவர்கள், ஆம்புலன்ஸ் டிரைவர்மீது வழக்குப்பதிவு செய்ய உத்தரவிட்டுள்ளார்.


பா.ஜ.க ஏஜென்ட் கிரண்பேடி! முதல்வர் நாராயணசாமி சாடல்

புதுச்சேரியில் ஆளும் காங்கிரஸ் அரசின் பரிந்துரை இன்றி பாஜகவைச் சேர்ந்த மூன்று பேரை எம்.எல்.ஏ-க்களாக நியமித்து உத்தரவிட்டது மத்திய உள் துறை அமைச்சகம். புதுச்சேரியில் பெரும் பரபரப்பை ஏற்படுத்திய இந்த உத்தரவை எதிர்த்து சென்னை உயர் நீதிமன்றம் சென்றது காங்கிரஸ் தரப்பு. இன்று விசாரணைக்கு வந்த வழக்கில், மத்திய உள்துறை செயலர், இணைச் செயலர், புதுச்சேரியின் தலைமைச் செயலர் மற்றும் புதிதாக நியமனம் செய்யப்பட்ட மூன்று எம்.எல்.ஏ-க்கள் விளக்கம் கேட்டு நோட்டீஸ் அனுப்பியிருக்கிறது உயர் நீதிமன்றம். இதையடுத்து பத்திரிகையாளர்களைச் சந்தித்த முதல்வர் நாராயணசாமி, ''கொல்லைப்புறமாக பா.ஜ.க-வைச் சார்ந்த 3 பேருக்கு துணைநிலை ஆளுநர் கிரண்பேடி ரகசியமாகப் பதவிப்பிரமாணம் செய்து வைத்துள்ள செயல் வன்மையாகக் கண்டிக்கத்தக்கது. பா.ஜ.க-வும் துணைநிலை ஆளுநரும் இணைந்து இந்த ஜனநாயகப் படுகொலையை நிகழ்த்தியுள்ளனர். இதற்காக நீதிமன்றம் நல்ல தீர்ப்பு வழங்கும் என எதிர்பார்க்கிறேன். முதுநிலை மருத்துவ மாணவர்கள் சேர்க்கை விவகாரத்தில் அரசின்மீது துணைநிலை ஆளுநர் பழியைச் சுமத்தினார். தனது அதிகாரத்தை துஷ் பிரயோகம் செய்கிறார் துணைநிலை ஆளுநர். சென்டாக்கில் ஊழல் என்று கூறிய துணைநிலை ஆளுநரின் கருத்து பொய்யாகியுள்ளது. நீதிமன்றமே அதை நிரூபித்தும் உள்ளதால் துணைநிலை ஆளுநர் புதுச்சேரியை விட்டு வெளியேறுவாரா. பா.ஜ.க தலைவரைப்போல் துணைநிலை ஆளுநர் கிரண்பேடி செயல்படுகிறார். இதற்கான பதிலை ட்விட்டர், ஃபேஸ்புக் மூலம் துணைநிலை ஆளுநர் கிரண்பேடி இன்றே தெரிவிக்க வேண்டும். புதுச்சேரி மாநில மக்களின் வளர்ச்சிக்கு, முன்னேற்றத்துக்கு எதிராகவும் பா.ஜ.க-வின் ஏஜென்ட்டாகவும் செயல்படுகிறார் துணை நிலை ஆளுநர். அரசின் மீது நம்பிக்கை இல்லாதவர் புதுச்சேரியை விட்டு வெளியேறட்டும். தேர்தலில் டெபாசிட் வாங்காமல் வெறும் 1,200 ஓட்டுக்கள் மட்டுமே பெற்றவர்தான் தற்போது நியமன எம்.எல்.ஏ” என்றார்.


போலி மருத்துவச் சான்றிதழ்!

ஓட்டுநர்களுக்கு போலி மருத்துவ சான்றிதழ்களை வழங் கியதற்காக ஏழு மருத்துவர்கள் கைது செய்யப் பட்டுள்ளனர். ஓட்டுநர்கள் தங்களின் லைசென்சை புதுப்பிப்பதற்காக மருத்துவர்களிடமிருந்து போலி சான்றிதழ் பெற்றுள்ளனர். குளுகோர், பத்து பெரிங்கி, புக்கிட் மெர்தாஜம், செபராங் பிறை ஆகிய இடங்களில் ஆக மொத்தம் ஏழு கிளினிக்குகளில் மலேசிய ஊழல் தடுப்பு ஆணை யம் அதிரடி பரிசோதனை மேற்கொண்டபோது இந்த மோசடி வெளிச்சத்திற்கு வந்தது. ஆணையத்தின் குழு ஒன்று கிளினிக்குகளில் செவ்வாய்க் கிழமை மூன்று மணியிலிருந்து பரிசோதனை நடத் தியதாக பினாங்கு மாநில மலேசிய ஊழல் தடுப்பு ஆணையத்தின் இயக்குநர் டத்தோ அப்துல் அஜிஸ் அமான் தெரிவித்தார். அனைத்து ஓட்டுநர்களுக்கும் குறிப்பாக பேருந்து டாக்சி ஓட்டு நர்களுக்கும் உடல் ஆரோக்கிய தகுதி சான் றிதழை மருத்துவ பரிசோதனை இல்லாமல் மருத் துவர்கள் வழங்கியுள்ளார்கள் என்று தெரிய வருகிறது. மாநில இயக்குநர் டத்தோ அப்துல் அஸிஸ் இவ்வாறு செய்தியாளர் களிடம் தெரிவித்தார். இந்த கிளினிக்குகள் பெரும் பாலும் நான்கு ஆண்டுகள் முதல் 10 ஆண்டுகள் வரை செயல் பட்டு வருவதாக அவர் தெரிவித் தார். ஏழு மருத்துவர்களை தடுத்து வைக்கும் உத்தரவுக்கு மாஜிஸ் திரேட் நீதிமன்றத்தில் மலேசிய ஊழல் தடுப்பு ஆணை யம் விண்ணப்பித்துள்ளது.


ஹாலிவுட்டில் தடம் பதிக்கும் நெப்போலியன்

கைபா பிலிம்ஸ் “டெவில்ஸ் நைட்: டான் ஆப் தி நைன் ரூஜ்” என்ற தனது முதல் ஹாலிவுட்  திரைப்படத்தை அறிமுகபடுத்துவதில் பெருமிதம் கொள்கி றது. தொன்றுதொட்டே தமிழனுக்கும் கலைக்கும் ஒரு நெருங்கிய நட்பு இருந்து வருகிறது. நம் தமிழ் திரையுலகிற்கே பெருமை சேர்க்க்கும் வகையில், கைபா பிலிம்சின் மூலம் அமெரிக்காவின் முக்கிய தொழிலதிபர்களில் ஒருவரான டெல் கணேசன், ஹாலிவுட் திரைப்பட தயாரிப்பாளராக உரு வெடுத்திருக்கிறார் என்பது குறிப்பிடத்தக்கது.

தென்னிந்திய திரையுலகின் மாவீரனாக அழைக்கப்படும் நெப்போலியன் இத்திரைப்படத்தின் மூலம் அமெரிக்க திரையுலகிற்கு அறிமுகமாகிறார். எதிர்நா யகனாக தனது திரைப்பயணத்தைத் துவங்கி,  நூற்றுக்கும் மேற்பட்ட  திரைப்படங்களில் நடித்துள்ள நெப்போலியன், கதாநாயகனாக உயர்ந்ததோடு மட்டு மல்லாமல், தனது தளராத முயற்சியால் அரசியலிலும் களம் கண்டு, ஒரு பாராளுமன்ற உறுப்பினராகவும், மத்திய அரசின் சமூகநீதி துறை  இணைய மைச்சராகவும் உயர்ந்து சாதனை புரிந்திருக்கிறார்.

இத்திரைப்படத்தில் அருங்காட்சியக பொறுப்பாளர் என்ற ஒரு முக்கியமான வேடமேற்றிருக்கும் நெப்போலியன், இதன் மூலம் சர்வதேச அரங்கில் ஒரு நடிகராக அறிமுகமாகிறார். குற்றப்பின்னணியுடைய இக்கதைக்கு தனித்துவமான அமானுஷ்யங்கள் திகில் சேர்க்கிறது.  இத்திரைப்படத்தை எம்மி விரு துக்கு பரிந்துரைக்கப்பட்ட இயக்குனர் சாம் லோகன் கலேகி இயக்குகிறார்.  நைன் ரூஜாக தற்காப்புக் கலை வல்லுநர் ஜெஸ்ஸி டீன் நடிக்கிறார். ஜெஸி ஜென்சென், பாபி லேனென், ஜான். சி பார்மன், குரோவர் மெக்கேன்ட்ஸ் உள்ளிட்ட பலரும் நடித்துள்ளனர்.

ஹிப்-ஹாப் பாடகர் எமினெம்மின் இளைய சகோதரர் நாதன் மாதேர்ஸ், இத்திரைப்படத்தின் மூலம் புலனாய்வு அதிகாரியாக அறிமுகமாகிறார். இசை யமைத்ததோடு மட்டுமில்லாமல் ஸ்விப்ட்டி மக்வே நடித்தும் அசத்தியிருக்கிறார். இத்திரைப்படத்தின் மூலம் பின்னணி பாடகர் மற்றும் இசை அமைப்பாளரான தேவன் ஏகாம்பரமும் அறிமுகமாகிறார். ஒளிப்பதிவு ஆடி, போர்ப்ஸ் உள்ளிட்ட உலகின் முன்னணி நிறுவனங்களுக்கு விளம்பரப்படம் தயாரிக்கும் பிரபல ஒளிப்பதிவாளர் இஸ்தவன் லேட்டங் வசம் ஒப்படைக்கப்பட்டுள்ளது. அதே உயர்தரத்திலான ஒளிப்பதிவு சாதனங்களை இத்திரைப்படத்திற்கும் உபயோகித்துள்ளதால் தரம் பெரிதும் பேசப்படும் என்கிறார்.

பெண்களை முன்னிலைபடுத்தும் திரைப்படங்களுக்கு வரவேற்பு அதிகரித்து வரும் இவ்வேளையில், ஒரு க்ரைம்/ அமானுஷ்ய கூட்டணி நல்லதொரு வரவேற்பையும், கூடுதலான எதிர்பார்ப்பையும் ஏற்படுத்தியுள்ளது. ஜெஸி ஜென்சென் ஒரு துடிப்பான காவல்துறை அதிகாரியாக (பில்லி ஜீன் ஃபின்னிக்) களம் காண்கிறார். அடுத்த ஆண்டு திரைக்கு வரவிருக்கிற இத்திரைப்படத்தில் ஜெஸி, அயல்நாட்டு இராணுவப்பணியை முடித்துவிட்டு தனது சொந்த ஊரான லேக் ஓரியன் பகுதிக்கு திரும்புகிறார்.

அமைதியான அந்த பகுதியில் நடைபெறும் தொடர் கொலைகளும், விவரிக்க முடியாத அமானுஷ்ய நிகழ்வுகளும் அவரை பெரிதும் பாதிக்கிறது. விசார ணையை துவக்குகிற அதிகாரி பின்னிக், தனது கேள்விகளுக்கான பதில்களை விட, அதிக கேள்விகளையே எதிர்கொள்ள வேண்டிய சூழ்நிலையில், தனது மரித்துப் போன நண்பருடைய சகோதரரை எல்லிஸ் (பாபி லேனென்) சந்திக்க, காதல் மலர்கிறது.

விசாரணை வட்டம் விரிவடைந்துச் செல்ல செல்ல, இந்த அசாதாரண நிகழ்வுகளுக்கெல்லாம் காரணம் நைன் ரூஜ் என்ற ஒரு அமானுஷ்ய சக்தி என்றும் இந்த நிகழ்வுகள் அதன் மறுபிறப்பைச் சுட்டிக்காட்டுவதாகவே உணர்கிறார் அதிகாரி ஃபின்னிக். காவல்துறை தலைவரும் (ஜெர்ரி நார்ஷ்), சமூக தலைவர் பாஸ்டர் வில்ஹெம்மும் (ஜான் சி ஃபார்மன்) இந்த கோட்பாடினை உடனடியாக மறுக்கின்றனர். நைன் ரூஜ் முதன் முதலாக டெட்ராய்ட்டின் நிறுவனரான அண்டோயின் காடில்லாக் என்பவரை 1700ல் பிரஞ்சு படைகள் இந்த நகரை நிர்மாணிக்க முயலும் போது தாக்கியதாக சொல்கிறார்கள். சுமார் முன்னூறு ஆண்டுகளுக்குப் பின், நைன் ரூஜ் மீண்டும் உயிர்த்தெழுந்து பழிவாங்க துடிக்கிறது. டெட்ராய்ட் நகரை அழிவிலிருந்து காப்பதற்கு  அதிகாரி ஃபின்னிக் அயராது உழைக்க வேண்டிய ஒரு இக்கட்டான நிர்பந்தம் ஏற்படுகிறது.


அமெரிக்காவில் நடைபெற்ற மிஸ்யுனிவர்ஸ் போட்டி

லாஸ்வேகாஸ்

தென்னாப்பிரிக்காவைச் சோ்ந்த 22 வயதாகும் டெமி லெய்க் நெல் பீட்டர்ஸ் 2017-ம் ஆண்டிற்கான மிஸ்யுனிவா்ஸ் எனப்படும் பிரபஞ்ச அழகி பட்டம் வென்றுள்ளார். அமெரிக்காவின் லாஸ்வேகாஸ் நகரில் பிரபஞ்ச அழகிக்கான போட்டி நடைபெற்றது. இதில் பல்வேறு நாடுகளை சோ்ந்த 92 போட்டி யாளா்கள் பங்கேற்றனா். முதலிடத்தை தென்னாப்பிரிக்காவைச் சோ்ந்த டெமி லெய்க்கும், இரண்டாவது இடத்தை கொலம்பியா நாட்டு அழகியும், மூன்றா வது இடத்தை ஜமைக்கா நாட்டுப்பெண்ணும் தட்டிச்சென்றனர். பிளானெட் ஹாலிவுட் ரிசார்ட் அண்ட் கேசினோ என்ற இடத்தில் நடைபெற்றது இந்த 66-வது மிஸ் யுனிவர்ஸ் போட்டி.
இதில் பங்கேற்ற அழகிகளுக்கு அறிவுத் திறன், நீச்சல் உடை, மாலை நேர உடை என பல்வேறு போட்டிகள் நடத்தப்பட்டன. பின் இறுதி சுற்றுக்கு 10 அழ கிகள் தேர்ந்தெடுக்கப்பட்டனர். இதில் தென்னாப்பிரிக்க நாட்டைச் சேர்ந்த 22 வயதான நெல் பீட்டர்ஸ் பிரபஞ்ச அழகிப் பட்டத்தை வென்றார். இவருக்கு 2016-ல் பட்டம் வென்ற பிரான்சை சேர்ந்த பிரபஞ்ச அழகி ஐரீஸ், மகுடம் சூட்டினார். மிஸ்யுனிவர்ஸ் பட்டம் வென்ற டெமி லெய்க் நெல் பீட்டருக்கு நியூ யார்க் நகரில் அபார்ட்மென்ட் உள்ளிட்ட பல கோடி ரூபாய் மதிப்புள்ள பரிசுகள் வழங்கப்பட்டுள்ளது குறிப்பிடத்தக்கது.


திருமணச் சான்றிதழ் இல்லாததால் 3 பிள்ளைகளுக்கு பள்ளியில் அனுமதி இல்லை.

(எஸ்.எஸ்.பரதன்) உலுசிலாங்கூர்,

மலேசிய பிரஜையான, தன் கணவர் இறந்துவிட்ட நிலையில், திருமணச் சான்றிதழ் இல்லாத காரணத்தால் தனது மூன்று பிள்ளைகளையும் பள்ளியில் சேர்க்க இயலவில்லை என கிறிஸ்துவ மதத்தைச் சேர்ந்த இந்தோனேசியப் பெண் ஏஞ்சலியா தேவி கவலையுடன் தெரிவித்தார். தஷிந்தா (13), இரட்டைக் குழந்தைகளான ஜெசி (9), ஜோஷி (9) ஆகிய மூன்று பெண் பிள்ளைகளும் பள்ளியில் படிக்கும் பருவத்தில் வீட்டிலே சுற்றித் திரியும் நிலை வேதனை யளிப்பதாக தாயார் ஏஞ்சலியா தேவி கூறினார்.

Read More: Malasyia Nanban Tamil Daily on 2.1.2018


சூதாட்டம், உடம்பு பிடி மையங்களில் பாதுகாப்பு பணம் பெற்றனர்.

மலாக்கா சூதாட்டம், உடம்பு பிடி மையங்களுக்கு பாதுகாப்பு வழங்குவதாக பணம் பெற்ற 2 ஓசிபிடி உட்பட அறுவரை தேசிய ஊழல் தடுப்பு ஆணையம் கைது செய்துள்ளது. மலாக்கா வட்டாரத்தில் சூதாட் டம், உடம்பு பிடி மையங்கள் எந்தவொரு பிரச்சினையும் இன்றி செயல்படுவதற்கு இம்மூன்று அதிகாரி களும் பணம் பெற்றுள்ளனர். துணை சூப்ரிண்டெண்டன் (ஓசிபிடி) பதவி கொண்ட இருவரும், இன்ஸ்பெக்டர் பதவி கொண்ட ஒருவரும் இவ்விவகாரத்தில் கைது செய்யப்பட் டுள்ளனர். இம்மூன்று போலீஸ் அதிகாரிகளுடன் மேலும் மூவரையும் ஊழல் தடுப்பு ஆணையம் கைது செய்துள்ளனர். கைது செய் யப்பட்ட ஆறு பேரும் 31 வயதில் இருந்து 50 வயதுக்கு உட்பட்ட வர்களாவர். கைது செய்யப்பட்ட அறுவரும் நேற்று புத்ராஜெயா மாஜிஸ்திரேட் நீதிமன்றத்திற்கு கொண்டு வரப் பட்டது. மாஜிஸ்திரேட் ஷாபுவான் அஷார் தலைமையில் இவ்வழக்கு விசாரணை நடத்தப்பட்டது.விசாரணைக்கு உதவும் வகையில் இந்த அறுவரும் ஆறு நாட் களுக்கு தடுப்பு காவலில் வைக்கப்படுவார்கள் என்று மாஜிஸ்திரேட் உத்தரவு வழங் கினார். இச்சம்பவத்தில் மேலும் பல போலீஸ் அதிகாரிகள் கைது செய்யப்பட்டுள்ளனர். அவர்கள் நீதிமன்றத்தில் நிறுத்தப்பட்டு தடுப்பு காவல் பெறப்பட்டுள்ளது என்பது குறிப்பிடத்தக்கது.


தீவிரவாதிகளை ஈரான் ஊக்குவிக்கிறது

ஜெருசலேம் ஈரான் அணு ஆயுதங்களை வைத்துக்கொள்ள அனுமதி அளிக்கப்படாது என அமெரிக்க அதிபர் டொனால்டு டிரம்ப் இஸ்ரேல் பிரதமரிடம் உறுதிய ளித்துள்ளார். இஸ்ரேல் சென்றுள்ள டிரம்ப் அந்நாட்டு பிரதமர் பெஞ்சமின் நெதன்யாஹு இணைந்து செய்தியாளர்கள் கூட்டத்தில் பேசினார். 2015-ம் ஆண்டு உலக நாடுகளுடன் அணுசக்தி ஒப்பந்த பேச்சுவார்த்தையில் ஈடுபட்டதில் இருந்து ஈரான் நினைத்ததை எல்லாம் செய்யலாம் என எண்ணி உள்ள தாக டிரம்ப் கூறினார். ஈரான் பெரிய அளவில் நிதி அளித்து தீவிரவாதிகள் மற்றும் போராளிகளுக்கு பயிற்சி அளிப்பதுடன் ஆயுத உதவிகளையும் செய்து வருவதாக அவர் குற்றம் சாட்டினார். தீவிரவாதிகளை ஒடுக்க இஸ்ரேல் உதவும் என நம்புவதாகவும் அவர் கூறினார். இஸ்ரேல் பாலஸ்தீனிய அமைதி பேச்சுவார்த்தைக்கான சாத் தியங்கள் பற்றி நம்பிக்கை தெரிவித்த டிரம்ப் தற்போது அதற்கான அறிய வாய்ப்பு அமைந்திருப்பதாக குறிப்பிட்டார். அமெரிக்க அதிபரை வரவேற்று பேசிய இஸ்ரேல் பிரதமர் பெஞ்சமின் நெதன்யாஹு அமைதி பேச்சுவார்த்தைக்கான டிரம்பின் அர்ப்பணிப்பை வெகுவாக பாராட்டினார்.


மாமன்னருக்குத் திருமணமா? எனக்குத் தெரியாது என்கிறார் மகாதீர்.

புத்ராஜெயா,

மாமன்னர் ஐந்தாவது சுல்தான், சுல்தான் முகமட் திருமணம் செயது கொண்டதாகக் கூறப்படுவது தொடர்பில் உறுதிப்படுத்தும் அதிகாரப்பூர்வமான தகவல் தம்மிடம் இல்லை என்று பிரதமர் துன் டாக்டர் மகாதீர் தெரிவித்தார். “எனக்குத் தெரியாது. இது குறித்து  அதிகாரப்பூர்வமாக என்னால் உறுதிப்படுத்த முடியாது. எனவே, என்னால் எதுவும் கூற இயலாது” என்று துன் டாக்டர் மகாதீர் முகமட் குறிப்பிட்டார். சீபீல்டு ஆலயத்தில் நிகழ்ந்த கலவரம் தொடர்பில் நாடாளுமன்ற வளாகத்தில் செய்தியாளர்களிடம் துன் மகாதீர் பேசியபோது, மாமன்னரின் திருமணம் குறித்தும் அவரிடம் வினவப்பட்டது.

Read More: Malaysia Nanban Tamil Daily on 30.11.2018


மலாக்கா மாநில குடிநுழைவுத் துறை

கோலாலம்பூர் மலாக்கா குடிநுழைவுத் துறையின் துணை இயக்குநராக விஷ்ணுதரன் காளிமுத்து நியமிக்கப்பட்டுள்ளார். 31 வயதுடைய விஷ்ணுதரன் இன்று முதல் இந்தப் புதிய பதவிக்கு நியமிக்கப்பட்டிருக்கிறார். இதற்கு முன், இவர் சபா மாநில குடிநுழைவுத் துறையின் நிதிப் பிரிவில் தலைவராக இருந்துள்ளார். சுங்கை சிப்புட் டோவென்பி தோட்டத்தில் கம்போங் ராமசாமியில் பிறந்து வளர்ந்தவரான விஷ்ணுதரன் திரெங்கானு மலேசியா பல்கலைக்கழகத்தில் 2008ஆம் ஆண்டு உயிரியல் துறையில் இளங்கலைப் பட்டம் பெற்றார். அவர் பொதுச் சேவைத் துறையில் வீடமைப்பு ஊராட்சி துறையில் 2009-ஆம் ஆண்டில் இணைந்தார். 2009ஆம் ஆண்டு ஏப்ரல் 24ஆம் தேதி வீடமைப்பு ஊராட்சித் துறையில் அமலாக்கா அதிகாரியாக இணைந்த அவர் 2010ஆம் ஆண்டு சபா மாநிலத்தில் வீடமைப்பு ஊராட்சித் துறையின் சபா அமலாக்கப் பிரிவின் துணைத் தலைவராக நியமிக்கப்பட்டார். அதன் பின்னர், 2014ஆம் ஆண்டு ஜூன் 14ஆம் தேதி விஷ்ணுதரன் சபா மாநில குடிநுழைவுத் துறையின் தலைவராக நியமிக்கப்பட்டார். கடந்த 3 ஆண்டு காலமாக மே 31ஆம் தேதி வரை அப்பொறுப்பில் இருந்து வந்த அவர், இன்று முதல் மலாக்கா குடிநுழைவுத் துறையின் துணை இயக்குநராக நியமிக்கப்பட்டுள்ளார். சபா மலேசியா பல்கலைக்கழகத்தில் மனித மூலதன நிர்வாகத் துறையில் முதுகலைப் பட்டம் பெற்றவரான விஷ்ணுதரன் தம் மீது நம்பிக்கை வைத்துத் தம்மை மலாக்கா குடிநுழைவுத் துறையின் துணை இயக்குநராக நியமித்த குடிநுழைவுத் துறையின் தலைமை இயக்குநர் டத்தோஸ்ரீ முஸ்தாபார் அலி மற்றும் சபா குடிநுழைவுத் துறை இயக்குநர் துவான் முசா சுலைமான் ஆகியோருக்கும் நன்றியைத் தெரிவித்துக் கொண்டார். குடிநுழைத் துறையின் நற்பெயரைத் தொடர்ந்து நிலைநாட்டுவதற்குப் பொறுப்புணர்வோடு செயலாற்றுவதற்கு உறுதி பூண்டிருப்பதாக ஒரு நாளிதழில் வழங்கிய பேட்டியில் விஷ்ணுதரன் தெரிவித்தார். இந்தப் புதிய பொறுப்பு சவால் நிறைந்ததாக இருந்தாலும் குடிநுழைவுத் துறையின் நற்பெயரை நிலைநாட்டுவதற்குச் சிறந்த சேவையை வழங்குவதற்குத் தாம் உறுதி பூண்டிருப்பதாக அவர் தெரிவித்தார்.


சாட்டிலைட்' சாதனையாளர் ரிஃபாத் ஷாரூக்கை நேரில் வாழ்த்திய ஸ்டாலின்!

உலகின் மிகச்சிறிய செயற்கைக்கோளை தயாரித்த மாணவர்களுக்கு மு.க.ஸ்டாலின் நேரில் வாழ்த்து தெரிவித்துள்ளார். உலகின் எடை குறைந்த 'கலாம் சாட்' என்ற செயற்கைக்கோளை கண்டுபிடித்து, அசரடித்தனர் 'ஸ்பேஸ் கிட்ஸ் இந்தியா' அமைப்பின் மாணவர்கள். இந்த 'கலாம்சாட்' செயற்கைக்கோளை உருவாக முக்கிய காரணமாக இருந்தது, ரிஃபாத் ஷாரூக் என்ற தமிழக மாணவர். கரூர் மாவட்டம், பள்ளப்பட்டியைச் சேர்ந்த 18 வயது இளைஞரான ரிஃபாத், இதற்காக பெரும் பாராட்டுகளையும் பெற்றார். 'நாசா' வருடந்தோறும் நடத்தும் 'க்யூப்ஸ் இன் ஸ்பேஸ்' போட்டிக்காக, ஏழு இளைஞர்கள் சேர்ந்து இந்த சிறிய செயற்கைக்கோளை கண்டுபிடித்தனர். தமிழக அரசு சார்பில் ரிஃபாத்துக்கு பாராட்டுகள் தெரிவிக்கப்பட்டது. இந்நிலையில், தி.மு.க செயல் தலைவர் ஸ்டாலின், ரிஃபாத் ஷாரூக்கிற்கு நேரில் வாழ்த்து தெரிவித்துள்ளார். மேலும், 'கலாம்சாட்' செயற்கைக்கோள் உரு வாக காரணமாக இருந்த 'ஸ்பேஸ் கிட்ஸ் இந்தியா' அமைப்பை சேர்ந்த மாணவர்களுக்கும் வாழ்த்து தெரிவித்துள்ளார் ஸ்டாலின்.


ஈப்போ அருகே சாலை விபத்து.

(ப.சந்திரசேகர்) ஈப்போ,

வடக்கு-தெற்கு விரைவு நெடுஞ்சாலையில் பயணித்துக் கொண்டிருந்த பேருந்து ஒன்று தங்களின் காரின் மேல் மோதியதில் 16 வயது நிரம்பிய ஆர். விஜேந்திர ராவ் மற்றும் 13 வயதான ஆர். ஷங்கர் ராவ் என்ற சகோதரர்கள் பரிதாபமாக உயிரிழந்தனர். அவ்விருவரின் தாயார் கடுமையான காயங்க ளுக்கு ஆளாகி மருத்துவமனையில் சேர்க்கப்பட்டுள்ளார்.

இவ்விபத்தில், விஜேந்திர ராவ் சம்பவம் நிகழ்ந்த இடத்திலேயே மரணமடைந்து விட்டதாகவும் அவரின் தம்பி ஷங்கர் ராவ்  தைப்பிங் மருத்து வம னையில், சிகிச்சை பலனளிக்காமல் இறந்ததாகவும் தைப்பிங் இடைக்கால போலீஸ் படைத் தலைவர் ரஸ்லாம் அப்துல் ஹமீட் கூறினார்.  அவ்விபத்து ஏற்படும் போது, அவ்விரு பதின்ம வயதினரும், தங்கள் காரின் பின் இருக்கையில் அமர்ந்திருந்தனர் என்று அவர் தெரிவித்தார்.

காரை ஓட்டிச் சென்ற அவர்களின் மாற்றாந் தந்தை கே.ஷங்கர் கணேஷுக்கு இவ்விபத்தில் சிராய்ப்பு காயங்கள் மட்டுமே ஏற்பட்டுள்ளது என்று ரஸ்லாம் சொன்னார். மரணமடைந்த அந்தச் சிறுவர்களின் தாயாரான ஆர்.கோமதிக்கு தைப்பிங் மருத்துவமனையில் சிகிச்சை வழங்கப்பட்டு வருகிறது

Read More: Malysia Nanban News Paper on 6.12.2017


கார் சக்கரத்தை மாற்றும்போது ஏற்பட்ட விபரீதம்.

(டுங்கூன்) பஞ்சரான காரின் முன் சக்கரத்தை மாற்றிக் கொண்டிருந்தபோது ஆடவரை லோரி மோதியதில் அவர் ஸ்தலத்திலேயே உயிரிழந்தார்.இச்சம்பவம் நேற்று அதிகாலை 5.30 மணியளவில் பந்தாய் தீமோர் 2 நெடுஞ்சாலையின் 360.5ஆவது கிலோ மீட்டரில் நிகழ்ந்துள்ளது. மைவி ரகக் காரின் ஓட்டுநரான முகமட் சைலானி முகமட் ஷாபி (வயது 31) பலத்த காயங்களுக்கு ஆளாகி உயிரிழந்தார். சம்பந்தப்பட்ட நபர் தன் சக நண்பர்களுடன் கோலா திரெங்கானுவிலிருந்து கெமமானுக்கு பயணம் செய்துள்ளார். செல்லும் வழியில் காரின் டயர் பஞ்சர் ஆகியுள்ளது. அதனை மாற் றுவதற்கு அவர் மட்டும் காரிலிருந்து இறங்கியுள்ளார். காரின் சக்கரத்தை மாற்றிக் கொண்டிருந்த வேளையில், அதே வழியில் வந்த லோரி கட்டுப் பாட்டை இழந்து காரை மோதியுள்ளது. காரின் சக்கரத்தை மாற்றிக் கொண்டிருந்த நபர் லோரியின் சக்கரத்தில் சிக்கி சில மீட்டர் தூரம் சாலையில் இழுத்துச் செல்லப்பட்டுள்ளார். இதனால் அவ ரின் தலைப் பகுதி நசுங்கியதுடன் அவரின் உடலும் சிதைந்தது.காரில் அமர்ந்திருந்த மேலும் மூவரும் காயங்களுக்கு ஆளாகியுள்ளனர். உயிரிழந்தவரின் சிதைந்த உடல் டுங்கூன் பொது மருத்துவமனைக்கு கொண்டு செல்லப்பட்டுள்ளது. டுங்கூன் மாவட்ட போலீஸ் படைத் தலைவர் அகமட் சைலானி யாகோப் இந்த சம்பவத்தை உறுதிப்படுத்தினார்.


வெ. 260   கோடி  எங்கிருந்து வந்தது.  உறுதி செய்ய தவறிவிட்டேன்-நஜீப்

கோலாலம்பூர்,

1 மலேசியா மேம்பாட்டு  நிறுவன  (1எம்டிபி )  த்திலிருந்து  எடுக்கப்பட்டது எனக் கூறப்படும் தமது வங்கிக் கணக்கிற்கு வந்த வெ. 260   கோடி  எங்கிருந்து வந்தது எனும்   விவரத்தை  தாம் ஆராய்ந்து  உறுதி  செய்யவில்லை என முன்னாள்  பிரதமர் டத்தோ ஸ்ரீ   நஜீப் துன் ரசாக்  நேற்று அல் ஜஸீரா தொலை க்காட்சி நிகழ்ச்சியில்  ஒப்புக் கொண்டுள்ளார். சவூதி அரேபிய  மன்னர் அப்துல்லா பின் அப்துல் அஸிஸ் அல்சௌட் தமக்கு  ஆதரவளிக்க உறுதி யளித்தார். அதையடுத்து அந்த  வெ. 260  கோடி பணம் நன்கொடைகள் எனத் தாம் கருதியதாக அவர் கூறியுள்ளர்.

Read More: Malasyia Nanban Tamil Daily on 27.10.2018


கோலாலம்பூர்,

மலேசிய வரலாற்றில் முதல் முறையாக, மலேசிய ஊழல் தடுப்பு ஆணையத்தின் (எம்.ஏ.சி.சி.) தலைமை ஆணையராக ஒரு பெண் நியமனம் செய்ய ப்பட்டிருப்பது பிரதமரின் ஒருதலைபட்சமான முடிவு என சில தரப்பினர் குறை கூறிவரும் நிலையில், அநியாயங்களைத் தட்டிக்கேட்பதில் ஓர் இரும்பு ப்பெண்மணியான லத்திஃபா கோயா தன் கடமைகளில் தவற மாட்டார் என்று சமூகப் பார்வையாளர்களும் அரசியல் ஆய்வாளர்களும் கருதுகின்றனர்.

Read More: Malasyia Nanban Tamil Daily on 8.6.2019


கட்டார் உலகக் கிண்ணத்தில் மூன்றாவது இடத்தை பிடிக்க குரோஷியா - மொரோக்கோ மோதல்!

டோஹா, டிச. 17-

கட்டார் உலகக் கிண்ண கால்பந்துப் போட்டியில் மூன்றாவது இடத்தை பிடிக்க குரோஷியா, மொரோக்கோ அணிகள் மோதவுள்ளன. 22ஆவது உலகக் கிண்ண கால்பந்துப் போட்டி கட்டாரில் விறுவிறுப்பாக நடைபெற்று வருகிறது. இப்போட்டி தற்போது இறுதியாட்டத்தை எட்டியுள்ளது.

இம்மாபெரும் இறுதியாட்டத்தில் பிரான்ஸ் அணியினர் அர்ஜெண்டினா அணியை சந்தித்து விளையாடவுள்ளனர். இரு முன்னணி அணிகள் மோதுவதால் இந்த இறுதியாட்டத்தை எதிர்பார்த்து ரசிகர்கள் காத்துக் கொண்டிருக்கின்றனர். இந்நிலையில் கட்டார் உலகக் கிண்ண போட்டியில் மூன்றாவது இடத்தை பிடிப்பதற்காக குரோஷியாவும் மொரோக்கோ அணிகள் மோதவுள்ளன. இவ்வாட்டம் இன்று இரவு 11 மணிக்கு கலிபா அனைத்துலக அரங்கில் நடைபெறவுள்ளது.

குரோஷியா அணியினர் அரையிறுதி ஆட்டத்தில் அர்ஜெண்டினா அணியிடம் தோல்வி கண்டனர். கடந்த உலகக் கிண்ண போட்டியில் இறுதியாட்டம் வரை முன்னேறிய குரோஷியா அணியினர் இறுதி ஆட்ட வாய்ப்பை இழந்து விட்டனர். இதனால் கட்டார் உலகக் கிண்ண கால்பந்துப் போட்டியின் மூன்றாவது இடத்தை பிடிக்க குரோஷியா அணியினர் அதிரடி ஆட்டத்தை வெளிப்படுத்துவார்கள் என எதிர்பார்க்கப்படுகிறது. இதற்காக லூகா மோட்ரிச் தலைமையிலான குரோஷியா அணியினர் கடுமையான பயிற்சிகளையும் மேற்கொண்டு வருகின்றனர். இதனால் இன்றைய ஆட்டத்தில் குரோஷியா அணியினர் வெற்றி பெறுவார்கள் என பரவலாக எதிர்பார்க்கப்படுகிறது. இருந்த போதிலும் குரோஷியா அணியினருக்கு மொரோக்கோ ஆட்டக்காரர்கள் பெரும் சவாலாக இருப்பார்கள் என கூறப்படுகிறது.

பெல்ஜியம், ஸ்பெயின், போர்த்துக்கல் போன்ற ஜாம்பவான்களை வீழ்த்தி மொரோக்கோ அணியினர்  அரையிறுதி ஆட்டத்திற்கு முன்னேறினர். உலகக் கிண்ண கால்பந்துப் போட்டி வரலாற்றில் ஆப்பிரிக்க அணி ஒன்று அரையிறுதிக்கு முன்னேறியது இது தான் முதல் முறை. அச்சாதனையை மொரோக்கோ அணியினர் பெற்றிருந்தனர். ஆனால் அரையிறுதி ஆட்டத்தில் மொரோக்கோ அணியினர் பிரான்ஸ் அணியிடம் அதிர்ச்சி தோல்வி கண்டு இறுதியாட்ட வாய்ப்பை இழந்து விட்டனர். ஆகையால் குரோஷியாவுக்கு எதிரான ஆட்டத்தை வெற்றி பெற்று உலகக் கிண்ண கால்பந்துப் போட்டியில் மூன்றாவது இடத்தை பிடிக்க மொரோக்கோ ஆட்டக்காரர்கள் இறுதிவரை போராடுவார்கள் என எதிர்பார்க்கப்படுகிறது.

கடந்த உலகக் கிண்ண கால்பந்துப் போட்டியில் மொரோக்கோ அணியினர் லீக் சுற்றுடன் தோல்வி கண்டு வெளியேறியது இங்கு குறிப்பிடத்தக்கது. இதனிடையே கட்டார் உலகக் கிண்ண கால்பந்துப் போட்டியில் அர்ஜெண்டினா வீரர் லியோனல் மெஸ்சியும் பிரான்ஸ் வீரர் கிளையன் எம்பாப்பேவும் தலா 5 கோல்களை அடித்து பட்டியலில் முதல் இடத்தில் உள்ளனர். அர்ஜெண்டினாவின் ஜுலியன் அல்வாரெஸ், பிரான்ஸ் அணியின் ஓலிவர் ஜிராவ்ட் அடுத்தடுத்த நிலையில் உள்ளனர்.
இவ்விரு வீரர்களும் தலா 4 கோல்களை அடித்துள்ளனர்.
குரோஷியா - மொரோக்கோ
இரவு 11 மணிக்கு, 17 Dec, 2022


முதல்வருடன் அ.தி.மு.க எம்.பி-க்கள் திடீர் சந்திப்பு!

அ.தி.மு.க எம்.பி-க்களில் ஒரு பகுதியினர் இன்று தமிழக முதல்வர் எடப்பாடி பழனிசாமியைத் தலைமைச் செயலகத்தில் சந்தித்தனர். ஜூலை மாதத்துடன் குடியரசுத் தலைவர் பிரணாப் முகர்ஜியின் பதவிக்காலம் முடிவடைகிறது. இதையடுத்து, குடியரசுத் தலைவர் தேர்தல் ஜூலை 17-ம் தேதி நடைபெற உள்ளது. இந்த தேர்தலில் பா.ஜ.க சார்பில் ராம்நாத் கோவிந்த், காங்கிரஸ் உள்ளிட்ட எதிர்க்கட்சிகள் சார்பில் மீரா குமார் வேட்பாளர்களாக அறிவிக்கப்பட்டுள்ளனர். இரண்டு தரப்பு வேட்பாளர்களும் பல்வேறு மாநிலங்களுக்குச் சென்று மக்கள் பிரதிநிதிகளை சந்தித்து ஆதரவு திரட்டி வருகின்றனர். குடியரசுத் தலைவர் தேர்தல் வரும் 17-ம் தேதி நடைபெற உள்ள நிலையில் அ.தி.மு.க எம்.பி-க்களில் ஒரு பகுதியினர் தமிழக முதல்வர் எடப்பாடி பழனி சாமியைத் தலைமைச் செயலகத்தில் சந்தித்து ஆலோசனை நடத்தியதாகத் தெரிகிறது. இந்த ஆலோசனைக் கூட்டத்தில் ஜனாதிபதி தேர்தலில் எம்.பி-க்கள் செயல்படுவது குறித்து முதல்வர் ஆலோசனை கூறியிருப்பார் என்று தெரிகிறது. ஏற்கெனவே, அ.தி.மு.க-வின் மூன்று அணிகளும் பா.ஜ.க-வின் குடியரசுத் தலைவர் வேட்பாளரான ராம்நாத் கோவிந்த்துக்கு ஆதரவு தெரிவித்திருந்தது குறிப்பிடத்தக்கது. இந்நிலையில், எம்.பி-க்களில் ஒரு பகுதியினர் மட்டும் முதல்வரைச் சந்தித்து ஆலோசனை நடத்தியுள்ளனர்.


யூ-டியூப் வீடியோக்களை பார்த்து சொந்த விமானம் தயாரித்துள்ள கம்போடிய மெக்கானிக்

கம்போடியா: கம்போடியா கார் மெக்கானிக் ஒருவர் யூடியூப் தளத்தில் வீடியோக்களை பார்த்து தனக்கென சொந்த விமானம் ஒன்றை தயாரித்துள்ளார். கம்போடியாவை சேர்ந்த 30 வயதான வர் பாயென்லாங், கார் மெக்கானிக்காக பணிபுரிந்து வருகிறார். பகல் முழுவதும் கடுமையாக உழைக்கும் இவர், இரவில் தூங்காமல் விமானம் தயாரிப்பது சார்ந்த யூடியூப் வீடியோக்களை பார்த்து வந்துள்ளார். விமானம் தயாரிப்பில் அதிக ஆர்வம் கொண்ட இவர், தானும் ஒரு விமானத்தை தயாரிக்க வேண்டும் என முடிவு செய்தள்ளார். இரண்டாம் உலகப் போரில் ஜப்பான் பயன்படுத்திய போர் விமானத்தை வாங்கி அதை சரி செய்யும் முயற்சியில் இறங்கினார். ஒற்றை இருக்கை கொண்ட போர் விமானத்தில் இருந்த பழைய கருவிகள் மற்றும் பொருட்களை உருக்கி அவற்றை இன்றைய சூழலுக்கு ஏற்ப மாற்றியமைத்துள்ளார். விமானம் முழுக்க தயாரானதும் கடந்த மார்ச் மாதத்தில் விமானத்தை வெற்றிகரமாக இயக்கியுள்ளார். வயல் வெளிக்கு அருகே அமைக்கப்பட்ட விமான தளத்தில் விமானத்தை நிறுத்தியிருந்தார். அந்த விமானத்தை 3 பேர் தள்ளி என்ஜினை இயங்க உதவி செய்தனர். இந்த விமானத்தை அவர் தனது வீட்டில் யாருக்கும் தெரியாமல் ரகசியமாக தயாரித்துள்ளார்.


பரபரப்பான அரசியல் சூழ்நிலையில் அ.தி.மு.க. எம்.எல்.ஏ.க்கள் கூட்டம் இன்று நடக்கிறது

பரபரப்பான அரசியல் சூழலில் அதிமுக எம்.எல்.ஏக்கள் கூட்டத்திற்கு டிடிவி தினகரன் அழைப்பு விடுத்துள்ளார். இன்று அதிமுகவில் பெரும் மாற்றங்கள், போராட்டங்கள் வெடிக்கும் என எதிர்பார்க்கப்ப டுவதால் சென்னையின் முக்கிய இடங்களில் போலீஸ் குவிக்கப்பட்டுள்ளது. அதிமுக தலைமை அலுவல கத்தை சுற்றியும், ஜெயலலிதா சமாதியிலும் திரளான அதிரடி படையினர் குவிக்கப்பட்டுள்ளனர். கட்சியை விட்டு டி.டி.வி.தினகரனை வெளியேற்ற வேண்டும் என்று அமைச்சர்கள் எடுத்த முடிவை தொடர்ந்து, டி.டி.வி.தினகரன் தனது ஆதரவு எம்.எல்.ஏ.க்கள் 8 பேர் மற்றும் மாவட்ட நிர்வாகிகளுடன் ஆலோசனை நடத்தினார். இந்த கூட்டம் நள்ளிரவு 12.50 மணி வரை நடைபெற்றது. இந்த ஆலோசனை கூட்டத்தில் முக்கிய முடிவு எடுக்கப்பட்டது. அதன்படி, இன்று (புதன்கிழமை) மாலை 3 மணிக்கு சென்னை ராயப்பேட்டையில் உள்ள அ.தி.மு.க. தலைமை அலுவலகத்தில் அக்கட்சியின் எம்.எல்.ஏ.க்கள் மற்றும் மாவட்ட செயலாளர்கள் கூட்டம் நடைபெறுவதாக அக்கட்சியின் துணைப் பொதுச் செயலாளர் டி.டி.வி.தினகரன் அறிவித்தார். தற்போதைய நிலையில், அ.தி.மு.க. 3 அணியாக உடைந்திருக்கிறது. எனவே, டி.டி.வி.தினகரன் ஆதரவு எம்.எல்.ஏ.க்களான 8 பேரை தவிர, மேற்கொண்டு யார் யார்? இந்த கூட்டத்தில் கலந்துகொள்வார்கள் என்று பரபரப்பாக எதிர்பார்க்கப்படுகிறது. தமிழகத்தில் ஆளும் கட்சியின் ஆட்சி தொடர வேண்டும் என்றால், 118 எம்.எல்.ஏ.க்களின் ஆதரவு தேவைப்படுகிறது. எனவே, முதல்–அமைச்சர் எடப்பாடி பழனிசாமியின் தலைமையின் கீழ் உள்ள எம்.எல். ஏ.க்களில் சிலர், டி.டி.வி.தினகரன் பக்கம் சென்றால், ஆட்சி கவிழும் நிலை ஏற்படும் என்பது குறிப்பி டத்தக்கது.


எடப்பாடி VS டி.டி.வி : மனம் திறந்தார் ஓ.பன்னீர்செல்வம்!

டி.டி.வி.தினகரன் ஜாமீனில் வெளிவந்த பிறகு, அ.தி.மு.க-வில் ஏற்பட்ட மாற்றங்கள்குறித்து ஓ.பன்னீர்செல்வம் நேற்று வரை எந்தக் கருத்தும் தெரி விக்காமல் இருந்தார். ஜெயலலிதா மறைவுக்குப் பிறகு, அ.தி.மு.க இரண்டாக உடைந்தது. அ.தி.மு.க மீண்டும் இணைய வேண்டும் என்றால், டி.டி.வி.தினகரன் மற்றும் சசி கலா குடும்பத்தினர் கட்சியை விட்டு விலக வேண்டும் என்னும் முக்கிய நிபந்தனையை ஓ.பன்னீர்செல்வம் அணி முன்வைத்தது. தினகரனுக்கும் கட்சிக் கும் எந்த சம்பந்தமும் இல்லை என்று எடப்பாடி பழனிசாமி அணி தரப்பில் தெரிவித்தனர். இதனிடையே, இரட்டை இலைச் சின்னத்தைப் பெற, டி.டி.வி தினகரன் தேர்தல் ஆணையத்துக்கு லஞ்சம் கொடுக்க முயன்றதாக ஏப்ரல் மாதம் கைது செய்யப்பட்டார். ஜூன் 1 ஆம் தேதி அவருக்கு ஜாமீன் கிடைத்தது. சிறை செல்வதற்கு முன்னர் அ.தி.மு.க-விலிருந்து ஒதுங்கிக்கொள்வதாக அறிவித்தார் தினகரன். ஆனால், சிறையிலிருந்து வந்ததும் கட்சியிலிருந்து என்னை நீக்கும் அதிகாரம் பொதுச்செயலாளருக்கு மட்டுமே உள்ளது என்று தெரிவித்து, எடப்பாடி பழனிசாமி அணியைக் கலங்கடித்துள்ளார். தினகரனுக்கு ஆதரவு தெரிவிக்கும் எம்எல்ஏ-க்களின் எண்ணிக்கை 31 ஆக உயர்ந்துள்ளது. தற் போதைய நிலவரப்படி, எடப்பாடி பழனிசாமி ஆதரவு எம்எல்ஏ-க்கள் எண்ணிக்கை 91 ஆகவும் ஓ.பி.எஸ் ஆதரவு எம்எல்ஏ-க்கள் எண்ணிக்கை 12 ஆகவும் உள்ளது. ஆகவே, தினகரனால் எடப்பாடி அணிக்கு நெருக்கடி ஏற்பட்டுள்ளது. இந்நிலையில், இன்று மதுரை விமான நிலையத்தில் பேட்டியளித்த ஓ.பன்னீர் செல்வம், ’எடப்பாடி பழனிசாமி தலைமையிலான அரசுக்கு எங்களால் எந்த பாதிப்பும் வராது’ என்று பகிரங்கமாக அறிவித்துள்ளார். ஓ.பி.எஸ் இவ்வாறு கூறியிருப்பது இரு அணிகளின் இணைப்புக்கு வழிவகுக்கக்கூடும். ஓ.பன்னீர்செல்வம் மற்றும் எடப்பாடி பழனிசாமி அணிகள் இணைந்து, தினகரனுக்கு எதிரான சக்தியாக உருவாகும் வாய்ப்புகள் அதிகரித்துள்ளன.


வேலைப்பளு காரணமாக 40 வயதில் கர்ப்பம் தரிக்கும் பெண்கள்

பிரான்ஸ் நாட்டில் அலுவலக வேலைக்காரணமாக பெண்கள் 40 வயதில் கர்ப்பம் அடைவது அதிகரித்து வருவதாக சமீபத்திய ஆய்வில் தெரியவந்துள்ளது. பிரான்ஸ் நாட்டை சேர்ந்த Insee என்ற ஏஜென்ஸி அண்மையில் பெண்களின் ஆரோக்கியம் குறித்து ஆய்வு ஒன்றை மேற்கொண்டது. இதில், 2015ம் ஆண்டில் பிறந்த ஒவ்வொரு 20 குழந்தைகளில் ஒரு குழந்தையின் தாயார் தனது 40 வயதிற்கு மேல் கர்ப்பம் தரிப்பதாக தெரியவந்துள்ளது. கடந்த 2015ம் ஆண்டில் மட்டும் பிரான்ஸ் நாட்டில் 7,99,000 குழந்தைகள் பிறந்துள்ளன. இவர்களில் 5 சதவிகித தாயார்கள் 40 வயதுக்கு மேல் தான் கர்ப்பம் அடைந்துள்ளனர். கடந்த 10 ஆண்டுகளில் 4 சதவிகிதமாக இருந்த இந்த எண்ணிக்கை தற்போது 5 சதவிகிதமாக அதிகரித்துள்ளது. பிரான்ஸ் நாட்டில் பெண்கள் கர்ப்பம் தரிப்பது சராசரியாக 30.3 வயதாகும். ஆனால், தற்போது பிறப்பு விகிதம் 2.4 சதவிகிதம் வரை குறைந்துள்ளதும் இதற்கு ஒரு காரணமாக பார்க்கப்படுகிறது. இது மட்டுமில்லாமல், பிரான்ஸ் நாட்டில் 20-களில் பெண்கள் அலுவலக பணிக்கு செல்ல தயாராகி விடுவதால், அந்த வேலைப்பளுவை எதிர்க்கொள்ள முடியாமல் கர்ப்பம் தரிக்கும் வயதை தள்ளி போடுவதாக இந்த ஆய்வில் தெரியவந்துள்ளது. மேலும், 40 வயதிற்கு மேல் பெண்கள் கர்ப்பம் தரிப்பது குழந்தையின் ஆரோக்கியத்தை பாதிக்க வாய்ப்புள்ளது எனவும் இந்த ஆய்வில் தெரியவந்துள்ளது.


டாக்டர் சுப்ரா உட்பட தேமு முன்னணித் தலைவர்கள் தோல்வி.

கோலாலம்பூர், மே 10-

நேற்று நடைபெற்று முடிந்த நாட்டின்  14 ஆவது பொதுத் தேர்தலில் தேசிய முன்னணியின் முக்கியத் தலை வர்கள் தோல்வி கண்டிருப்பதாக அறியப்படுகிறது. ம.இ.கா. தேசியத் தலைவர் டாக்டர் சுப்பிரமணியம் உட்பட தேசிய  முன்னணியின் உறுப்புக்கட்சிகளின் முக்கியத் தலைவர்கள் பக்காத்தான் ஹராப்பான்  வேட்பாளரர்களால் வீழ்த்தப்பட்டுள்ளனர்.

Read More: Malaysia Nanban Tamil Daily on 10.5.2018


கிள்ளானில் எல்ஆர்டி திட்டத்தால் மக்கள் பெரும் அவஸ்தை

(ம.யோகலிங்கம்) கிள்ளான்,

இங்கு பெர்சியாரான் தெங்கு அம்புவான் ரஹிமாவில் பெரிய மருத்துவமனைக்குச் செல்லும் நடைபாலம், பொது மக்களின் பாதுகாப்புக்கு மிரட்டலை விடுத்துவருகிறது. அதன் கூரைகள் உடைந்து பலத்த சேதம் ஏற்பட்டுள்ளதால் மழைக்காலங்களில் நோயாளிகளும் பொது மக்களும் பெரும் அவதிக்கு ள்ளாகி வருகின்றனர். சம்பந்தப்பட்ட சாலையில் தற்சமயம் எல்ஆர்டி ரயில் பாதை திட்டம்  மேற்கொள்ளப்பட்டு வருவதால் நடைபாலம்  பாதசாரிகளுக்கு பாதுகாப்பாக இல்லை என்று கூறப்படுகிறது.

Read More: Malaysia Nanban Tamil Daily on 11.9.2018


அம்னோவுடன் மட்டுமல்ல-பிபிபிஎம் கட்சியுடனும் இணைந்து செயல்படுவோம்.

கோலத்திரெங்கானு,

தமது கட்சிக்கும் அம்னோவிற்கும் இடையேயான ஒத்துழைப்பு மலாய்க்காரர் அல்லாதவர்களுக்கு மிரட்டலாக அமையும் என்பதை பாஸ் தலைவர் அப்துல் ஹாடி அவாங் மறுத்துள்ளார்.அரசியல் கருத்து வேறுபாடுகள் இருந்த போதிலும் மலாய்க்காரர்கள் ஒன்றிணைந்து இருப்பதை இது உறுதிப்படுத்தும் என்று அவர் கூறினார்.‘‘பாஸ், அம்னோ, பிபிபிஎம் ஆகிய மலாய் கட்சிகளை நாம் ஒன்றிணைக்க வேண்டும். பிகேஆரும் அமானாவும் மலாய் கட்சிகள் அல்ல’’ என்று நேற்று கோலத்தி ரெங்கானுவில் செய்தியாளர்களிடம் தெரிவித்தார்.

Read More: Malaysia Nanban Tamil Daily on 8.3.2019


டாஸ்மாக் கடையை மூடுங்க... சிறுவன் ஆகாஷ் தலைமையில் படூரில் போராட்டம்

காஞ்சிபுரம் படூர் உட்பட தமிழகத்தில் உள்ள அனைத்து டாஸ்மாக் கடைகளையும் மூட கோரி 7வது சிறுவன் ஆகாஷ் தலைமையில் போராட்டம் நடைபெற்றது. படூரில் கல்லூரிக்கு அருகே டாஸ்மாக் கடை இருப்பதால் அதிகமான கல்லூரி மாணவர்கள் மது அருந்துகின்றனர் என்பது ஆகாஷின் குற்றச்சாட்டு. இதன் காரணமாக சிலர் பெண்களிடம் தகராறு செய்யும் நிலை உருவாகியுள்ளதாகவும் தெரிவித்துள்ளான். நெடுஞ்சாலைகளில் இருந்த மதுக்கடைகளை அகற்ற நீதிமன்றம் உத்தரவிட்டதை அடுத்து, காஞ்சிபுரம் மாவட்டம் கேளம்பாக்கம் அடுத்த படூரில் குடியிருப்புகள் நிறைந்த காலனி பகுதியையொட்டி அரசு டாஸ்மாக் கடை ஒன்று புதிதாக திறக்கப்பட்டது. கடையை திறப்பதற்கு முன்பே அப்பகுதி கிராம மக்கள் எதிர்ப்பு தெரிவித்திருந்த நிலையில், கடை திறக்கப்பட்டதால் கடந்த ஏப்ரல் மாதம் 15ஆம் தேதி இரவு கிராம மக்கள் டாஸ்மாக் கடையை உடைத்து சேதப்படுத்தினர்.இதனால், அரசு சொத்தை சேதப்படுத்தியதாக 60 பெண்கள் உட்பட 132 பேர் மீது போலீஸார் வழக்குப் பதிவு செய்தனர். இதையடுத்து டாஸ்மாக் கடை வழக்கம்போல் செயல்பட்டு வருகிறது. இந்நிலையில், மதுவுக்கு எதிராக அவ்வப்போது போராட்டங்களில் ஈடுபட்டு வந்த அதே பகுதியைச் சேர்ந்த ஆனந்தன் என்பவரின் 7 வயது மகன் ஆகாஷ், கடந்த ஏப்ரல் 19ஆம் தேதி படூர் டாஸ்மாக் கடையை மூடக்கோரி டாஸ்மாக் கடையின் முன்பு தனியாக அமர்ந்து படிக்கும் போராட்டத்தில் ஈடுபட முயன் றார். குடியை விடு, படிக்க விடு' என்ற வாசகம் அடங்கிய பதாகையுடன் சிறுவன் தனி ஒருவனாக போராட்டத்தில் ஈடுபட்டது பரபரப்பை ஏற்பட்டது. இந்த நிலையில் வட்டாட்சியர் பேச்சுவார்த்தை நடத்தினார். கடை திறக்கப்படாது என்று உறுதியளித்தார். எனினும் டாஸ்மாக் கடை திறக்கப்பட்டு செயல் கிறது. இந்த நிலையில் சிறுவன் ஆகாஷ் தலைமையில் இன்று மீண்டும் போராட்டம் நடைபெறுகிறது. குடியிருப்புவாசிகளும் போராட்டத்தில் பங்கேற்றுள் ளனர். படூர் உட்பட தமிழகத்தில் உள்ள அனைத்து டாஸ்மாக் கடைகளையும் மூட கோரிய ஆகாஷ், அதுவரை தனது போராட்டம் தொடரும் என்று கூறி யுள்ளார்.


”நான் இராஜினாமா செய்யவில்லை” - ஆம் ஆத்மி பெண் எம்.எல்.ஏ அல்கா லம்பா

ஆம் ஆத்மி கட்சியின் பெண் எம்.எல்.ஏ அல்கா லம்பா, இன்று தனது பதவியை இராஜினாமா செய்வதாக அறிவித்திருந்தார். ஆனால், இன்று மாலை அவர் திடீரென்று தான் இராஜினாமா செய்யப்போவதில்லை என அறிவித்துள்ளார்.

ராஜிவ் காந்திக்கு கொடுக்கப்பட்ட பாரத ரத்னா விருதினை திரும்ப பெற வேண்டும் என நேற்று டெல்லி சட்டசபையில் தீர்மானம் நிறைவேற்றப்பட்டது. இதனை எதிர்த்து ஆம் ஆத்மீ கட்சியை சேர்ந்த பெண் எம்.எல்.ஏ தனது பதவியை ராஜினாமா செய்வதாக அறிவித்தார். இந்திரா காந்தி படுகொலைக்கு பின் சீக்கியர்கள் மீது நடத்தப்பட்ட தாக்குதல்களை நியாயப்படுத்தும் வகையில் ராஜிவ் காந்தி நடந்துகொண்டதால் அவருக்கு கொடுக்கப்பட்ட பாரத ரத்னா விருதினை திரும்ப பெற வேண்டும் என ஆம் ஆத்மீ நேற்று தீர்மானம் நிறைவேற்றியது.

இந்த தீர்மானத்திற்கு எதிர்ப்பு தெரிவித்து அக்கட்சியின் பெண் எம்.எல்.ஏ அல்கா லம்பா வெளிநடப்பு செய்தார். இது குறித்து அவர் கூறுகையில், 'முன்னாள் பிரதமர் ராஜீவ் காந்திக்கு வழங்கப்பட்ட பாரத ரத்னா விருதை திரும்பப் பெற சட்டப்பேரவையில் நிறைவேற்றப்பட்ட தீர்மானத்தில் எனக்கு உடன்பாடில்லை. அதனால் தான் நான் வெளிநடப்பு செய்தேன். இதற்கான எந்தவிதமான விளைவுகளையும் சந்திக்கத் தயாராக இருக்கிறேன். என்னுடைய கட்சியின் தலைவர் அரவிந்த் கேஜ்ரிவால் என்னைத் தொலைபேசியில் அழைத்து எம்எல்ஏ பதவியை ராஜினாமா செய்யக் கோரினார். அதற்கு நான் ராஜினாமா செய்யத் தயார் என்று கூறியுள்ளேன். நாளை எனது கடிதத்தை அளிப்பேன்' என்று தெரிவித்திருந்தார்.

இது தொடர்பாக செய்தியாளர்கள் ஆம் ஆத்மி கட்சி தலைமையிடம் கேள்வி எழுப்பியபோது இது வரை யாரும் இராஜினாமா கடிதத்தை கொடுக்கவில்லை என்று சொல்லியிருக்கிறார்கள். மேலும் இது தொடர்பாக அல்கா லம்பாவிடம் கேட்டப்போது ”ராஜிவ் காந்தி நாட்டிற்காக நிறைய விஷயங்களை செய்திருக்கிறார். அதனால்தான் நேற்று டெல்லி சட்டசபையில் கொண்டுவந்த தீர்மானத்திற்கு எதிர்ப்பு தெரிவித்து வெளியேறினேன். கட்சியின் முடிவுக்கு எதிராக நின்றதால் என்னை கட்சியை விட்டு நீங்கச் சொன்னார்கள்” என்று பதில் அளித்த அவர் நான் இராஜினமா செய்யவில்லை என்று தெரிவித்துள்ளார்.


உலக போர் ஆரம்பம்? 230,000 அமெரிக்கர்கள் வெளியேற டிரம்ப் உத்தரவு

வட கொரியாவின் அணு ஆயுத மிரட்டலால் வட கொரியா மற்றும் தென் கொரியாவில் உள்ள அமெரிக்கர்களை உடனடியாக அங்கிருந்து வெளியேற்ற டொனால்டு டிரம்ப் உத்தரவிட்டுள்ளார். வட கொரியா அணு ஆயுதம் மற்றும் ஏவுகணை சோதனைகளை தொடர்ந்து நடத்தி உலக நாடுகளை பயமுறுத்தி வருகிறது. அமெரிக்கா இதற்கு கடும் கண்டனம் தெரிவித்தாலும் அதை வட கொரியா ஏற்பதாக தெரியவில்லை. மேலும், எங்களிடம் உள்ள ஏவுகணையை வைத்து ஒரே அடியில் அமெரிக்காவை தகர்ப்போம் என வட கொரியா எச்சரித்துள்ளது. இதனிடையில், இந்த வாரம் மீண்டும் இதுவரை இல்லாத அளவுக்கு பயங்கரமான அணு ஆயுத சோதனையை நடத்த வட கொரியா திட்டமிட்டுள்ளதாக தெரிகிறது. மேலும், மூன்றாம் உலக போர் தொடங்கும் என சூசகமாக வட கொரியா தெரிவித்துள்ளது. இதனிடையில், வட கொரியா மற்றும் தென் கொரியாவில் இருக்கும் 230,000 அமெரிக்கர்களை பாதுகப்பாக அங்கிருந்து வெளியேற்ற அமெரிக்க ராணுவத்துக்கு டொனால்டு டிரம்ப் உத்தரவிட்டுள்ளார். மேலும், இங்கிருந்து அமெரிக்க குடிமக்களை வெளியேற்றுவதற்காக அவசரகால பயிற்சிகளை நடத்த வேண்டும் எனவும் அவர் வலியுறுத்தியுள்ளார். மூன்றாம் உலக போர் பதற்றத்த்தால் டிரம்ப் இந்த முடிவை எடுத்துள்ளதாக தெரிகிறது. ஏற்கனவே அமெரிக்காவை சேர்ந்த மூன்று முக்கிய நபர்களை வடகொரியா கைது செய்துள்ளது குறிப்பிடத்தக்கது.


அ.தி.மு.க.வை மோடியிடம் அடகு வைத்து விட்டனர்: மு.க.ஸ்டாலின் பேச்சு

விவசாயிகளின் துயர் துடைக்க மத்திய-மாநில அரசுகளை வலியுறுத்தி நாளை மறுநாள் (25-ந்தேதி) அனைத்துக்கட்சிகள் சார்பில் முழுஅடைப்பு போராட்டம் நடைபெறுகிறது.இதையொட்டி மயிலாப் பூர் மாங்கொல்லையில் நேற்று முழு அடைப்பு போராட்ட விளக்க பொதுக் கூட்டம் நடந்தது. கூட்டத்தில் தி.மு.க. செயல் தலைவர் மு.க.ஸ்டாலின் பேசியதாவது:- மாநிலத்தில் இருக்கக் கூடிய இந்த ஆட்சியை பொருத்தவரைக்கும் விவசாயிகளைப் பற்றி மட்டுமல்ல, ஒட்டுமொத்த தமிழகத்தை பற்றி அவர்கள் கவ லைப்பட வில்லை. அவர்களுடைய கவலைகள் எல்லாம் இந்த ஆட்சியில் நாம் எப்படி ஒட்டிக்கொண்டு இருப்பது. முதலமைச்சர் பொறுப்புக்கு யார் வரு வது என்று அதிகாரத்துக்கு போட்டி போட்டுக் கொண்டிருக்கக் கூடிய நிலையில்தான் இன்றைக்கு இருந்துகொண்டிருக்கிறது. ஓ.பி.எஸ். போய் இப்போது இ.பி.எஸ். முதல்- அமைச்சராக வந்திருக்கிறார். ஆனால் யார் வந்தாலும் சரி, அ.தி.மு.க.வை மோடியிடம் அடகு வைத்து விட்டனர். மத்தியில் இருக்கக் கூடிய பா.ஜனதா அரசுக்கு ஜால்ரா போடுவதற்குத்தான் அவர்களுக்கு நேரம் இருக்கிறது. ஆர்.கே.நகர் தொகுதியில் இடைத் தேர்தல் நிறுத்தப்பட்டதற்கு என்ன காரணம்? நியாயமாக அந்த தேர்தல் முறையாக நடந்திருந்தால், திராவிட முன்னேற்றக் கழகத்தின் கூட்டணி வேட் பாளர்தான் மிகப்பெரிய வாக்கு வித்தியாசத்தில் வெற்றிபெற்றிருப்பார். தமிழ்நாட்டில் கலைஞர் முதல்-அமைச்சராக இருந்திருக்கிறார். மேற்கு வங்கத்தில் ஜோதிபாசு முதல்- அமைச்சராக இருந்திருக்கிறார். கேரள மாநிலத் தில் இப்போது பினராயி விஜயன் முதல்-அமைச்சராக இருக்கிறார்.இவர்கள் எல்லாம் முதல்- அமைச்சராக இருக்கின்ற நேரத்தில் மாநில அரசின் உரி மையை பெறுவதற்கு எப்படியெல்லாம் போராடுகிறார்கள் என்ற வரலாற்றை தொடர்ந்து பார்த்துக் கொண்டிருக்கிறோம். ஆனால், இங்கே இருக்கக் கூடிய மோடியினுடைய பினாமி ஆட்சி எதைப்பற்றியும் கவலைப்படுவதில்லை. விவசாயினுடைய வறட்சி நிவாரணத்துக்கு மாநில அரசு 39,565 கோடி ரூபாய் கேட்டார்கள். வர்தா புயல் நிவாரணத்துக்கு கேட்ட தொகை 22,579 கோடி ரூபாய். வெள்ள சேதத்துக்கு சிறப்பு நிதியாக 25,912 கோடி ரூபாய். ஒட்டுமொத்தமாக கூட்டிப் பார்த்தால், 88,050 கோடி ரூபாய். ஆனால், மத்திய அரசு ஒதுக்கியிருக்கும் தொகை வெறும் 2,016 கோடி ரூபாய். இதுதான் தமிழகத்தின் நிலை. நெடுவாசலில் ஹைட்ரோ கார்பன் எடுக்கும் திட்டத்தை எதிர்த்து அங்குள்ள விவசாயிகள் எல்லாம் தொடர்ந்து போராடிக் கொண்டிருக்கிறார்கள். அந்த திட்டத்தை உடனே நிறுத்த வேண்டும் என்று சொல்லக்கூடிய அருகதை, முதல்-அமைச்சர் எடப்பாடி பழனிசாமிக்கு இல்லை. காவேரி மேலாண்மை வாரியத்தை உடனே அமைக்க வேண்டும் என்று அழுத்தம் தரக்கூடிய தைரியம் எடப்பாடி பழனிசாமிக்கு கிடையாது. தலைவர் கலைஞர் ஆட்சி பொறுப்பில் இருந்த நேரத்தில், இதே விவசாயிகளுக்கு இலவச மின்சார திட்டத்தை கொண்டு வந்தது திமுக ஆட்சி. 2006 ஆம் ஆண்டு மீண்டும் ஆட்சிக்கு வருவதற்கு முன்பாக, தேர்தல் அறிக்கையில் பல அறிவிப்புகள், திட்டங்கள் வாக்குறுதிகளாக வழங்கப்பட்டன. கூட்டுறவு வங்கிகளில் விவசாயிகள் வாங்கிய கடனை நாங்கள் ஆட்சிக்கு வந்தவுடன் ரத்து செய்வோம் என்று அறிவித்தார். முதல்-அமைச்சர்கள் பதவியேற்றதும் வழக்கமாக நேராக கோட்டைக்கு சென்று கோப்புகளை வரவழைத்து கையெழுத்திடுவார்கள், ஆனால், ஆட்சிக்கு வந்து, பதவி பிரமாணம் நேரு விளையாட்டரங்கத்தில் நடை பெற்றபோது, கலைஞர் கோட்டைக்கு செல்ல வில்லை, கோட்டையில் இருந்து கோப்புகளை விழா மேடைக்கு கொண்டு வர வைத்து கையெழுத்திட்டார். ரூ.7,000 கோடி விவசாய பெருங்குடி மக்களின் கடனை தள்ளுபடி செய்கிறேன்’, என்று சொன்னார். மத்திய அரசில் ஐக்கிய முற்போக்கு கூட்டணி அரசில் இருந்தபோது, 60,000 கோடி ரூபாய் விவசாய கடனை தள்ளுபடி செய்வதற்கு உந்து தலாக இருந் தவரே கலைஞர் தான். பல நிலைகளில், பல திட்டங்களை, பல சாதனைகளை விவசாயப் பெருங்குடி மக்களுக்கு மட்டுமல்லாமல், ஒட்டுமொத்த தமிழ கத்துக்கும் நாம் நிறைவேற்றி இருக்கிறோம். இந்த போராட்டத்தை பார்த்தாவது மத்தியமாநில அரசுகள் பரிகாரம் காணுகிற முயற்சியில் ஈடுபடவில்லை என்று சொன்னால், அடுத்த கட்ட போராட்டத்தை ஒரு மிகப்பெரிய போராட்ட மாக, மக்கள் திரள் கொண்ட போராட்டமாக நடத்துவதற்கு நாங்கள் தயாராக இருக்கிறோம். இன்றைக்கு தமிழகத்தை வஞ்சித்துக்கொண்டிருக்கக் கூடிய மத்தியில் ஆளக்கூடிய இந்த ஆட்சிக்கு ஒரு சரியான பாடத்தை, ஒரு எச்சரிக்கை மணி அடிக்கக்கூடிய வகையில் இந்த போராட்டம் வெற்றிகரமான போராட்டமாக அமைவதற்கு நீங்கள் எல்லா வகையிலும் துணை நிற்க வேண்டும், துணை நிற்க வேண்டும். கூட்டத்துக்கு சென்னை மேற்கு மாவட்ட தி.மு.க. செயலாளர் ஜெ.அன்பழன் தலைமை வகித்தார். பகுதி செயலாளர் மயிலை த.வேலு வரவேற் றார். கூட்டத்தில் காங்கிரஸ் தலைவர் திருநாவுக்கரசர், விடுதலை சிறுத்தைகள் கட்சி தலைவர் திருமாவளவன், திராவிட கழக தலைவர் கி.வீரமணி, இந்திய கம்யூனிஸ்டு கட்சி தலைவர் முத்தரசன், மார்க்சிஸ்டு கம்யூனிஸ்டு மூத்த நிர்வாகி சவுந்தர்ராஜன், பெருந்தலைவர் மக்கள் கட்சி தலைவர் என். ஆர்.தனபாலன், மனிதநேய மக்கள் கட்சி தலைவர் ஜவாஹிருல்லா, ஈ.ஆர்.ஈஸ்வரன், சுப.வீர பாண்டியன், எர்ணாவூர் நாராயணன், பொன்குமார், பேரா யர் எஸ்றா.சற்குணம், கு.செல்லமுத்து, பஷீர்அகமது, இனிகோ இருதயராஜ், பி.எம்.அம்மாசி, துரைமுருகன் உள்பட பலர் கலந்து கொண்டனர்.


ராஜாமணிக்கு பதில் யார்? தகுதியானவரைத் தேடுகிறது ஆஸ்ட்ரோ.

கோலாலம்பூர்,

ஆஸ்ட்ரோ தமிழ்ப்பிரிவின் தலைவராக டாக்டர் ராஜாமணி செல்லமுத்து ஆற்றிய 22 ஆண்டு கால சேவை நேற்றோடு முடிவுக்கு வந்தது. கடந்த 1996 ஜூன் முதல் தேதி ஆஸ்ட்ரோ வானவில் அலைவரிசை அறிமுகமானபோது ராஜாமணி (68) இந்த ஒளி/ஒலிபரப்பு நிலையத்தில் இணைந்தார். இதன் தொடர்பில் நேற்று ஓர் அறிக்கையை வெளியிட்ட ஆஸ்ட்ரோ ஊடகப் பிரிவின் பேச்சாளர், தனது 22 ஆண்டு கால சேவையில் டாக்டர் ராஜாமணி வழங்கிய பங்களிப்பிற்கு ஆட்ஸ்ரோ அவருக்கு நன்றி தெரிவித்துக்கொள்வதாக தெரிவித்தது.

Read More: Malaysia Nanban Tamil Daily on 22.6.2019


லஞ்ச ஒழிப்புத்துறையின் கிடுக்கிப்பிடியில் கெஜ்ரிவால்!

ஆம் ஆத்மி’ கட்சியின் முன்னாள் அமைச்சர் அளித்த ஊழல் புகாரின் பேரில் டெல்லி முதல்வர் அர்விந்த் கெஜ்ரிவால் மீது லஞ்ச ஒழிப்புத்துறையினர் விசா ரணையை முடுக்கிவிட்டுள்ளனர். ’ஆம் ஆத்மி’ கட்சித் தலைவர் அர்விந்த் கெஜ்ரிவால் மீது அக்கட்சியிலிருந்து நீக்கப்பட்ட உறுப்பினரும், டெல்லி நீர்த்துறை அமைச்சருமான கபில் மிஸ்ரா லஞ்சப் புகார் அளித்தார். கபில் மிஸ்ரா தனது புகார் குறித்து கூடுதல் ஆதாரங்களை சமர்ப்பிக்கும் முன்னரே லஞ்ச ஒழிப்புத்துறை இக்குற்றச்சாட்டை விசாரணைக்கு எடுத்துள்ளது. அர்விந்த் கெஜ்ரிவால் தன்னுடைய கட்சி உறுப்பினர் சத்யேந்தர் ஜெயினிடமிருந்து 2 கோடி ரூபாய் பெற்றதாகக் குற்றம்சாட்டப்பட்டுள்ளது. இப்புகாரினை கபில் மிஸ்ரா, டெல்லி ஆளுநர் அனில் பாய்ஜ்லாலிடம் அளித்துள்ளார். ஆளுநர் மூலம் இவ்வழக்கு லஞ்ச ஒழிப்புத்துறைக்கு மாற்றப்பட்டுள் ளது. இந்நிலையில் ஆளுநரின் உத்தரவின் பேரில் இன்னும் ஏழு நாள் கால அவகாசத்திற்குள் விசாரணை குறித்த முழு அறிக்கையினை லஞ்ச ஒழிப் புத்துறை சமர்ப்பிக்க வேண்டும் என உத்தரவிடப்பட்டுள்ளது.


பத்துமலை திருத்தலத்திற்கு வெ.20 லட்சம்

கோலாலம்பூர், பிப். 2-

இந்திய  சமுதாயத்தினர் தேசிய முன்னணி  (தேமு)  தலைமையிலான  அரசாங்கத்திற்கு தொடர்ந்து ஆதரவளிப்ப தன் மூலம்   அச்சமுதாயத்தினர் தொடர் முன்னேற்றத்துடன்  மேலும்  பல உதவிகளையும் வசதிகளையும் பெறுவார்கள் என துணைப்பிரதமர் டத்தோ  ஸ்ரீ  டாக்டர் அகமட் ஜாஹிட் ஹமிடி இங்கு தைப்பூச  கொண்டா ட்டத்தில் உரையாற்றிய  போது   கூறியுள்ளார். 14  ஆவது  பொதுத் தேர்தலில் இந்திய சமுதாயம் ஒன்று பட்டு தேமுவைத் தேர்வு செய்யும்  வகையில்  வாக்களிக்க வேண்டியது முக்கியம் என்றும் அவர் கூறினார்.

தேர்தல் நாளில் கருத்து வேறுபாடுகளை மறந்து  பிரதமர்  டத்தோ ஸ்ரீ  நஜீப்  துன் ரசாக் தலைமையிலான   தேமுவுக்கு ஆதரவாக  வாக்களிக்க வேண்டும் என்றார்.

Read More: Malaysia Nanban Tamil Daily on 2.2.2018


உடைகிறது பி.கே.ஆர். -  வெடிக்கிறது அணி போராட்டம்.

பி.கே.ஆர். கட்சியின் துணைத்தலைவரும் பொருளாதார விவகாரத் துறை அமைச்சருமான டத்தோ ஸ்ரீ அஸ்மின் அலியின் அரசியல் வாழ்க்கைக்கு முற்றுப்புள்ளி வைக்கும் முதல்கட்ட நடவடிக்கைக்கு நேற்று அஸ்திவாரம் இடப்பட்டதாக நம்பப்படுகிறது.

Read More: Malaysia Nanban Tamil Daily on 30.7.2018


பிரான்ஸ் நாட்டில் அகதிகளுக்கு அனுமதி இல்லை

பிரான்ஸ் நாட்டில் கட்டுப்பாடு இல்லாத அளவிற்கு அகதிகளுக்கு அனுமதி அளிக்க முடியாது என அதிபர் வேட்பாளரான லீ பென் தெரிவித்துள்ள கருத்து பரபரப்பை ஏற்படுத்தியுள்ளது. பிரான்ஸ் நாட்டில் எதிர்வரும் 23-ம் திகதி அதிபர் தேர்தல் நடைபெறவுள்ள நிலையில், நாடு முழுவதும் பிரச்சாரங்கள் சூடு பிடித்து வருகிறது. தேசிய முன்னணி(NF) கட்சியை சேர்ந்த லீ பென் என்பவர் தற்போது ஜனாதிபதி பதவிக்கு போட்டியிட்டு வருகிறார். இந்நிலையில், பிரான்ஸ் தலை நகரான பாரீஸில் நடைபெற்ற கூட்டம் ஒன்றில் லீ பென் பேசியுள்ளார்.அப்போது, ‘பிரான்ஸ் நாட்டில் அளவுக்கு அதிகமான அகதிகளை அனுமதிக்க முடியாது. பிரான்ஸ் நாடு குடிமக்களுக்கு சொந்தமான நாடாக செயல்படவில்லை.எண்ணிக்கை இல்லாத அளவில் அகதிகளுக்கு அனுமதி கொடுத்தால், பிரான்ஸ் நாட்டில் தீவிரவாதம் அதிகரித்து விடும்.புகலிடம் கோரி வரும் அகதிகளை கட்டுப்படுத்த புதிய சட்டங்களை இயற்றுவேன்’ எனவும் லீ பென் உறுதி யளித்துள்ளார். நான் அதிபராக தெரிவானால் ஒவ்வொரு ஆண்டும் சுமார் 10,000 புலம்பெயர்ந்தவர்களை தாய்நாடுகளுக்கு திருப்பி அனுப்புவேன் எனவும், தான் அதி பராக பதவி வகித்திருந்தால் பாரீஸ் மற்றும் நைஸ் நகரங்களில் தீவிரவாத தாக்குதல்கள் நிகழ்ந்திருக்காது என லீ பென் கூட்டத்தில் பேசியுள்ளார்.


பொதுப் பல்கலைக் கழகங்களுக்கு வெ.740 கோடி நிதி ஒதுக்கீடு

நாட்டில் வழங்கப்படும் உயர் கல்வி பன்னாட்டுத் தரத்திற்கு ஏற்ப இருப்பதை உறுதி செய்யும் வகையில் 2017 வரவு - செலவுத் திட்டத்தில் பொதுப் பல்கலைக் கழகங்களுக்கு வெ.740 கோடி நிதி ஒதுக்கி பிரதமர் அறிவித் துள்ளார். அத்தொகையில் வெ.140 கோடி பல்கலைக் கழக மருத்துவ மனைகளுக்கு ஒதுக்கப்பட்டுள்ளது. ஐந்து ஆராய்ச்சிப் பல்கலைக் கழகங்களின் மேம்பாட்டிற்காக வெ.30 கோடி ஒதுக்கப்பட்டுள்ளது. ஆராய்ச்சிப் பண்பாட்டை வளர்க்கும் வகையிலும் வெளியீடுகள், அறிவுகள் சொத்துடைமையை அதிகப்படுத்தும் வகையிலும் உயர் கல்வி நிறுவனங்களுக்கு வெ.10 கோடி ஒதுக்கப்படுவதாகவும் பிரதமர் கூறினார்.


வடகொரியா விவகாரத்தில் இனியும் பொறுக்க முடியாது

அமெரிக்காவின் கண்டனத்தை மீறி அணு ஆயுத சோதனை நடத்திய வட கொரியாவுக்கு அதிகளவிலான போர்க் கப்பல்களை அனுப்பவுள்ளது அமெ ரிக்கா. வட கொரியாவின் அணு ஆயுத சோதனைக்கு உலக நாடுகள் கடும் எதிர்ப்புத் தெரிவித்து வருகின்றன. இரு தினங்களுக்கு முன்னர் அமெரிக்க அதிபர் டிரம்ப், தொடர்ந்தும் வட கொரியா அணு ஆயுத சோதனைகளை நடத்தினால் போரை சந்திக்க நேரிடும் என எச்சரித்தார். ஆனால் வட கொரியா நேற்று மீண்டும் அணு ஆயுத சோதனையை நடத்தியது. ஆனால் மிக பெரிய தோல்வியில் முடிந்தது. இனியும் வட கொரியாவின் செயலை பொறுத்துக் கொள்ள முடியாது என கூறும் வகையில் அமெரிக்கா ராணுவம், புதிய கடற்படை பயிற்சிகள் மற்றும் அதிகமான போர் கப்பல்கள் கொரிய தீபகற்பத்திற்கு அனுப்ப முடிவு செய்துள்ளதாக செய்திகள் வெளியாகியுள்ளது.


ஹெலிகாப்டர் ஆம்புலன்ஸ் சேவை! அசத்தப்போகிறது தமிழக அரசு

சென்னையில், முதல்முறையாக ஹெலிகாப்டர் ஆம்புலன்ஸ் சேவையை அறிமுகம்செய்து அசத்தியுள்ளது அப்போலோ மருத்துவமனை. இதயம், கண்கள் உள்ளிட்ட உறுப்பு மாற்று அறுவைசிகிச்சையின்போது இறந்தவரின் உறுப்புகளை, குறிப்பிட்ட நேரத்துக்குள் அந்த உறுப்பு தேவைப்படும் நபருக்குப் பொருத்த வேண்டும். உதாரணமாக, மூளைச்சாவு அடைந்த ஒருவரின் இதயத்தை, தொலைவிலுள்ள மருத்துவமனையில் உள்ள நபருக்குப் பொருத்த வேண்டும் என்றால், சாலை வழியேதான் கொண்டுசெல்ல வேண்டும். அந்த வாகனம் செல்லும் வழியில், போக்குவரத்தை முற்றிலுமாக மாற்றி யமைத்தால் மட்டுமே நேரத்துக்கு இதயத்தைக் கொண்டுபோய் சேர்க்க முடியும். இதுபோன்ற நேரத்தில், சாலை வழியாகக் கொண்டுசெல்வதைக் காட்டிலும் வான்வழியாகக் கொண்டுசெல்வதால், பல்வேறு சிரமங்களைத் தவிர்க் கலாம். இதை மனதில் கொண்டு அறிமுகப்படுத்தப்பட்டதுதான், அப்போலோவின் ’ஹெலிகாப்டர் ஆம்புலன்ஸ் சேவை’ திட்டம். அவசரசிகிச்சை தேவைப் படுவோருக்கு இந்த சேவை மறுவாழ்வளிக்கும். அப்போலோ மருத்துவமனையின் ஹெலிகாப்டர் ஆம்புலன்ஸ் சேவையைத் தொடங்கிவைத்துப் பேசிய தமிழக சுகாதாரத்துறைச் செயலாளர் ராதா கிருஷ்ணன், ‘'தமிழக அரசும் ஹெலிகாப்டர் ஆம்புலன்ஸ் சேவையை விரைவில் கொண்டு வர பரிசீலனை செய்யும்'’ என்றார்.


தமிழ்ப்பள்ளிகளுக்கான கட்டுமானத்தில் ஏற்பட்டுள்ள தாமதத்தை தீர்ப்பதற்கு உடனடியாக நடவடிக்கை எடுக்குமாறு பிரதமர் உத்தரவிட்டுள்ளார்.

கோலாலம்பூர்,

2012 ஆம் ஆண்டு அரசாங்கத்தின்  சிறப்புத்திட்டத்தின் வழி (Pakej Rangsangan Khas 2012) தமிழ்ப்பள்ளிகளுக்கான கட்டுமானத்தில் ஏற்பட்டுள்ள தாமதத்தை தீர்ப்பதற்கு உடனடியாக நடவடிக்கை எடுக்குமாறு கல்வி துணை அமைச்சர் டத்தோ பி. கமலநாதனுக்கு பிரதமர் டத்தோஸ்ரீ நஜீப் துன் ரசாக் நேற்று உத்தரவிட்டுள்ளார். மாணவர்கள் நல்லதொரு சூழலில், சௌகரியமாக மேற்கண்ட பள்ளிகளை பயன்படுத்துவதை உறுதி செய்ய தேவையான நடவடிக் கையை உடனடியாக எடுக்குமாறு கமலநாதனை பிரதமர் பணித் துள்ளார்.

2012 ஆம் ஆண்டு அரசாங்கத்தின்  சிறப்புத் திட்டத்தின் கீழ் (Pakej Rangsangan Khas 2012)   100 மில்லியன்  வெள்ளி செலவில் 39 தமிழ்ப்பள்ளி களுக் கான புதிய கட்டடங்களையும் 19  தமிழ்ப் பள்ளிகளுக் கான 18 கூடுதல் வகுப்பறைகளையும் கட்டுவதற்கு  அரசாங்கம் நிதி ஒதுக்கீடு செய்தது. இந்த 39 பள்ளிகளில் 37 பள்ளிகள் இதுவரையில் பூர்த்தியாகாம லும், கட்டுமானத்திற்கு நிர்ணயிக் கப்பட்ட கால கட்டத்தையும் தாண்டி இன்னும் பூர்த்தியாகாமல் இருந்து வருவதை மலேசிய நண்பன் அண்மைய சில தினங்களாக முதல் பக்கத்தில் சுட்டிக்காட்டி வந்துள் ளது.

இப்பள்ளிகளின் புதிய கட்டடங்கள் கட்டி முடிக்கப் படாததால் சுமார் 10 ஆயிரம் மாணவர்கள்  புதிய கல்வி ஆண்டில் நல்லதொரு கற்றல் - கற்பித்தல் சூழலில் கல்வியை தொடர முடியாமல், இன்னமும் பழைய கட்டடத்திலேயே இருந்து வருவது குறித்து மலேசிய நண்பன் மிகத் தெளிவாக சுட்டிக்காட்டி வருகிறது.

Read More: Malaysia Nanban News Paper on 18.1.2018


ஜெயலலிதாவுக்கான பூஜையைக்கூட நடத்தவிடவில்லை! போலீஸார்மீது வெற்றிவேல் தாக்கு

முன்னாள் முதலமைச்சர் ஜெயலலிதா வாழ்ந்த போயஸ் கார்டன் வேதாநிலையம் இல்லத்தை தினகரன் ஆதரவாளர்கள் முற்றுகையிட்டனர்.

ஜெயலலிதாவின் முதலாமாண்டு நினைவுதினம் வரும் டிசம்பர் 5-ம் தேதி அனுசரிக்கப்பட உள்ளது. இந்தநிலையில், ஜெயலலிதா இல்லத்தில் பூஜை நடத்த புரோகிதர்களுடன் தினகரன் ஆதரவாளர்கள் சென்றனர். ஆனால், இந்த தகவல் முன்கூட்டியே தெரிந்ததை அடுத்து போயஸ் கார்டன் இல்லத்துக்கு முன்பாக போலீஸார் குவிக்கப்பட்டனர்.

இதையடுத்து, புரோகிதர்களுடன் போயஸ் கார்டன் இல்லத்துக்கு தினகரன் ஆதரவாளர்களான வெற்றிவேல், கலைராஜன் உள்ளிட்டோர் வந்தனர். அவர்களை வேதாநிலையம் இல்லத்துக்குள் போலீஸார் அனுமதிக்கவில்லை. இதனால், அந்தப் பகுதியில் சிறிதுநேரம் பரபரப்பு நிலவியது. இதுகுறித்து செய்தியாளர்களிடம் பேசிய வெற்றிவேல் மற்றும் கலைராஜன் ஆகியோர் கூறுகையில், ‘ஜெயலலிதா மறைவுக்குப் பின்னர் அவர் வாழ்ந்த போயஸ் கார்டன் இல்லத்தில் மாதந்தோறும் பூஜை நடத்தப்பட்டு வந்தது. ஆனால், இந்த மாதம் அந்த பூஜையை நடத்த போலீஸார் அனுமதிக்கவில்லை.

வருமான வரித்துறை சோதனை தங்கள் கையில் இல்லை என்று எடப்பாடி பழனிசாமி தலைமையிலான தமிழக அரசு கூறியது. ஆனால், இன்றைய நிலவரங்களைப் பார்க்கும்போது எங்களுக்குச் சந்தேகம் ஏற்பட்டுள்ளது. முதலமைச்சர் எடப்பாடி பழனிசாமியின் உத்தரவுப்படியே போலீஸார் எங்களை போயஸ் கார்டன் இல்லத்துக்குள் அனுமதிக்கவில்லை. பூஜை நடத்துவதற்காக புரோகிதர்களை மட்டுமாவது வீட்டுக்குள் அனுமதிக்கக் கோரினோம். ஆனால், அந்த கோரிக்கையையும் போலீஸார் நிராகரித்துவிட்டனர்’ என்றனர்.


விக்கிலீக்ஸ்-க்கு ரகசிய ஆவணங்களை வழங்கியவர் விடுதலை

விக்கிலீக்ஸ் இணையதளத்துக்கு ரகசிய ஆவணங்களை வழங்கிய குற்றத்திற்காக கைது செய்யப்பட்டு சிறையில் அடைக்கப்பட்ட செல்ஸீ மேன்னிங் விடு தலை செய்யப்பட்டார்.தன்னை திருநங்கையாக அறிவித்துக் கொண்ட பிராட்லி மேன்னிங் என்ற செல்ஸீ மேன்னிங் ராணுவத்தில் பணியாற்றிய போது 7.5 லட்சம் ரகசிய ஆவணங்களை விக்கிலீக்ஸ் இணையதளத்துக்கு வழங்கியதாக குற்றம் சுமத்தப்பட்டது. இதனை அவர் ஒப்புக்கொண்டதையடுத்து 35 ஆண்டுகள் சிறைத்தண்டனை விதிக்கப்பட்டது. சிறைத்தண்டனை அனுபவித்து வந்த நிலையில், அதிபராக இருந்த ஒபாமா இவரது தண்டனையை ஏழு ஆண்டுகளாக குறைத்து உத்தரவிட்டார். இந்நிலையில் செல்ஸீ மேன்னிங் நேற்று விடுதலை செய்யப்பட்டார்.


தமிழகத்துக்கு விரைவில் சட்டசபை தேர்தல்..

தமிழகத்துக்கு விரைவில் சட்டசபை தேர்தல் நடைபெற வாய்ப்புள்ளதாக கிரிக்கெட் வீரர் அஸ்வின் சூசகமாக தனது ட்விட்டில் தெரிவித்துள்ளார். அதிமுக பொதுச்செயலாளர் சசிகலா முதல்வராக உள்ள சூழ்நிலையில், அவருக்கு எதிராக தமிழகம் முழுக்க ஆண்கள், பெண்கள், இளைஞர்கள் நடுவே கடும் எதிர்ப்பு கிளம்பியுள்ளது. இது பல தளங்களிலும் உள்ள பிரபலங்களையும் கூட சீண்டியுள்ளது. அதில் ஒரு எதிர்ப்பு யாரும் எதிர்பார்க்காத தளத்தில் இருந்து கூட வந்துள்ளது. அந்த பிரபலம் வேறு யாருமல்ல, இந்திய கிரிக்கெட் அணியின் முன்னணி வீரரான ரவிச்சந்திரன் அஸ்வின். சென்னையை சேர்ந்த இவர் சசிகலாவுக்கு எதிரான எதிர்ப்பை டிவிட்டரில் பதிவு செய்துள்ளார். தமிழகத்திலுள்ள அனைத்து இளைஞர்களுக்கும், 234 வேலைவாய்ப்புகள் விரைவில் கிடைக்க உள்ளது' என்று அஸ்வின் டிவிட் செய்துள்ளார். 234 தொகுதிகள் தமிழகத்தில் இருப்பதையும், விரைவில் ஆட்சி கலைந்து தேர்தல் நடைபெறும், என்பதையும் அஸ்வின் பூடகமாக குறிப்பிட்டுள்ளார்.


ராமானுஜருக்கு அஞ்சல் தலை வெளியிடப்படும்

சமூக நீதிக்காக போராடிய ராமானுஜரின் 1000-வது ஆண்டு விழா கொண்டாடப்படுவது மகிழ்ச்சி அளிக்கிறது. அவருக்கு நாளை அஞ்சல் தலை வெளி யிடப்படும் என்று பிரதமர் மோடி தெரிவித்துள்ளார். பிரதமர் மோடி மாதம் தோறும் கடைசி ஞாயிற்றுகிழமையில் 'மனதின் குரல்' என்ற நிகழ்ச்சியின் மூலம் வானொலியில் உரையாற்றி வருகிறார். இன்று உரையில் அவர், 'வி.ஐ.பி கார்களில் இருந்து சிகப்பு சைரன் விளக்கு அகற்றப்பட்டது வெறும் அரசின் நடவடிக்கை. ஆனால் வி.ஐ.பி என்ற எண்ணத்தை மனதில் இருந்து அகற்ற அதிகப்படியான நடவடிக்கை எடுக்க வேண்டும். சாதாரண மக்களுக்கு அதிக முக்கியத்துவம் வழங்க வேண்டும் என்பதே எனது அரசின் நோக்கம். மாணவர்கள், சிறார்கள் இந்த விடுமுறை தினங்களில் புதிய அனுபவங்களை பெற்றுக் கொள்ள வேண்டும். மாணவர்கள், சிறார்கள் விடுமுறை நாள் களில் நீச்சல், விளையாட்டு உள்ளிட்டவற்றில் தங்களது கவனத்தை செலுத்த வேண்டும். குஜராத்தும், மஹாராஷ்டிராவும் இந்தியாவின் வளர்ச்சிக்கு பெரிது பங்காற்றி வருகின்றன. மே 5-ம் தேதி தெற்காசியாவிற்கான செயற்கைகோள், விண்ணில் செலுத்தப்பட உள்ளது. இது இந்தியாவிற்கு மிகவும் முக்கியமானது ஆகும். இதன் மூலம் தெற்காசிய பிராந்தியத்தில் நல்ல உறவை ஏற்படுத்த முடியும். சமூக நீதிக்காக போரா டிய ராமானுஜரின் ஆயிரமாவது ஆண்டு விழா கொண்டாடப்படுவது மகிழ்ச்சி அளிக்கிறது. நாளை அவருக்கு அஞ்சல் தலை வெளியிடப்பட உள்ளது' என்றார்.


தேவாலயங்கள், ஓட்டல்களை குறிவைத்து 8 தொடர் வெடிகுண்டு தாக்குதல் 300 பேர் பலி

கொழும்பு,

இலங்கையில் அடுத்தடுத்து நிகழ்ந்த எட்டு தொடர் வெடிகுண்டு தாக்குதல்களில் இதுவரை 35 வெளிநாட்டினர் உட்பட 300 பேர் பலியான அதே சமயம் 600-க்கும் மேற்பட்டோர் காயமடைந்துள்ளனர். ஈஸ்டர் கொண்டாட்டத்தின்போது நிகழ்ந்த இந்த பயங்கர சம்பவத்தால் இலங்கை நிலைகுலைந்து போயுள்ளது. நாடு முழுவதும் ஊரடங்கு பிரகடனம் செய்யப்பட்டுள்ளது. மூன்று தேவாலயங்கள், நான்கு ஐந்து நட்சத்திர ஓட்டல்கள், ஒரு குடியிருப்புப் பகுதியில் இக்கொடூர தாக்குதல்கள் மேற்கொள்ளப்பட்டன. இலங்கை அதிர்ந்தது. மக்கள் பேரதிர்ச்சியில் மூழ்கியுள்ளனர்.

கொச்சிக்கடை புனித அந்தோணியார் தேவாலயம், காட்டுவாபிட்டியா தேவாலயம், பாட்டிகாலோ தேவாலயம், கொழும்பு நகரின் ஷங்ரிலா ஓட்டல், சின்னாமன் கிராண்ட் ஓட்டல், கிங்ஸ்புரி ஓட்டல்  உட்பட்ட இடங்களில் குண்டு வெடிப்பு நிகழ்ந்துள்ளது. உலகம் முழுவதும் கிறிஸ்துவ மக்களால், இயேசுபிரான் உயிர்த்தெழுந்த ஈஸ்டர் திருநாள் நேற்று கொண்டாடப்பட்டது. ஈஸ்டர் திருநாளை முன்னிட்டு, இலங்கையின் தலைநகரான கொழும்பின் அனைத்து பகுதிகளிலும் உள்ள கிறிஸ்துவ தேவாலயங்களில் நள்ளிரவில் திருப்பலிகள், ஆராதனைகள் நடைபெற்று வந்தன. சனிக்கிழமை இரவு 8 மணிக்கு ஆரம்பித்த சிறப்புப் பிரார்த்தனை நள்ளிரவு வரை நீடித்தது. இந்நிலையில், நேற்றுக் காலை 8.45 மணிக்கு தலைநகர் கொழும்புவில் உள்ள கொச்சிக்கடை புனித அந்தோணியார் தேவாலயத்தில் கிறிஸ்துவ மக்கள் பிரார்த்தனையில் ஈடுபட்டிருந்த போது திடீரென குண்டு வெடிப்புச் சம்பவம் நடந்தது.குண்டு வெடித்ததில் தேவாலயத்தின் பெரும்பகுதி மேற்கூரைகள்  சேதமடைந்தன.

பிரார்த்தனையில் ஈடுபட்டிருந்த மக்கள், அலறியடித்துக் கொண்டு தப்பிக்க முயன்றனர். ஆனால், குண்டு வெடிப்பின் அதிர்ச்சியில் பலரும் அங்கேயே வீழ்ந்தனர்.  படுகாயத்துடன் இருந்தவர்கள் ஆபத்தான நிலையில் அருகில் உள்ள மருத்துவமனைக்கு அனுப்பி வைக்கப்பட்டனர்.இதேபோல், கொழும்பு வில் 8 இடங்களில் அடுத்தடுத்து குண்டுவெடிப்பு நடந்தது. ஈஸ்டர் பண்டிகையை ஒட்டி தேவாலயத்தில் ஆயிரக்கணக்கான மக்கள் திரண்டிருந்த நிலையில், குண்டுவெடிப்பு நடந்ததால் தேவாலயங்களைக் குறிவைத்து தாக்குதல் நடத்தப்பட்டதாகக் கூறப்படுகிறது.

இலங்கை முழுவதும் உள்ள தேவாலய பகுதியில் போலீஸ் பாதுகாப்பு பலப்படுத்தப்பட்டுள்ளது.அடுத்தடுத்த குண்டுவெடிப்பால் இலங்கை தலைநகர் கொழும்புவில் பதற்றமான சூழ்நிலை நிலவுகிறது. இதுவரை எந்த ஒரு அமைப்பும் இந்த குண்டுவெடிப்புச் சம்பவத்துக்கு பொறுப்பேற்காததால், உயர்மட்ட விசாரணைக்கு உத்தரவிடப்பட்டுள்ளது. இந்த குண்டுவெடிப்புச் சம்பவத்தில், சில வெளிநாட்டவர்களும் பாதிக்கப் பட்டிருக்கக்கூடும் என்று அஞ்சப்படுகிறது.

இலங்கையின் அதிபர் மைத்ரிபால சிறிசேனா, பிரதமர் ரணில் விக்ரமசிங்கே உள்ளிட்ட தலைவர்கள் குண்டு வெடிப்புச் சம்பவத்துக்கு கடும் கண்டனத்தை தெரிவித்துள்ளனர். நாடு முழுவதும் பதற்றம் நீடிப்பதால், இலங்கை அதிபரும் பிரதமரும் அதிகாரிகளுடன் அவசர ஆலோசனை நடத்தினார். மேலும், இந்த தாக்குதல் சம்பவம் குறித்து, கூட்டத்தில் கடும் கண்டனம் தெரிவிக்கப்பட்டது.


முழு கிராமத்தையும் சோகத்தில் ஆழ்த்திய யுவதியின் மரணம்

இலங்கையின் நானாட்டான் எனும் பிரதேசத்தில் மடுக்கரை கிராமத்தைச் சேர்ந்த யுவதி ஒருவர் தூக்கிட்டு தற்கொலை செய்துள்ளார். 17 வயதான அ.மேரி என்ற யுவதியே அவர். கடந்த 19 ஆம் நடந்த இந்தச் சம்பவம் அந்தப் பகுதி மக்களிடையே பெரும் சோகத்தை ஏற்படுத்தியுள்ளது. தற்கொலைக் கான காரணம் தொடர்பில் தகவல் வெளியாகவில்லை. குறித்த யுவதியின் பிரிவால் பெற்றோர், சகோதரர்கள், உறவினர்கள் ஆழ்ந்த துயரத்தில் மூழ்கி யுள்ளனர்.


நியூயார்க் விண்வெளியில் புதிதாக கண்டறியப்படும் கிரகத்திற்கு பெங்களூரு மாணவியின் பெயர் சூட்டப்படும் என லிங்கன் அறிவியல் ஆய்வகம் அறிவித்துள்ளது. பெங்களூருவை சேர்ந்தவர் சாஹிதி பிங்காலி. அங்குள்ள இன்வென்ட்சர் அகாடெமியில் 12-ம் வகுப்பு படித்து வருகிறார். இவர் சமீபத்தில் அமெரிக் காவின் மாசசூசட்ஸ் லிங்கன் ஆய்வகம் நடத்திய சர்வதேச அறிவியல் மற்றும் பொறியியல் கண்டுபிடிப்பு போட்டியில் பங்கேற்றார். உலகம் முழுவதும் உள்ள பள்ளி மாணவர்களுக்காக நடத்தப்படும் மிகப்பெரும் அறிவியல் போட்டியான இதில் மாசடைந்து வரும் நீர் நிலைகளை தூய் மையாக பாதுகாப்பது தொடர்பான ஆய்வு கட்டுரையை சாஹிதி சமர்ப்பித்தார். இதன் மூலம் ஆறு, ஏரி, குளங்களில் உள்ள நீரின் தூய்மை தரத்தை மொபைல் செயலி மூலமாக கண்காணிக்க முடியும். சாஹிதி சமர்ப்பித்த கட்டுரை ஆய்வாளர்களால் முதல் மூன்று இடங்களுக்குள் தேர்வு செய்யப் பட்டது. மேலும் பெங்களூருவில் மாசடைந்துள்ள வர்தூர் ஏரியை சோதித்து, அதைத் தூய்மைப்படுத்துவது தொடர்பாக சாஹிதி ஆய்வு செய்துள்ளார். இதனிடையே சாஹிதியின் இந்த கண்டுபிடிப்பை சிறப்பிக்கும் வகையில் விண்வெளியில் அடையாளப்படுத்தப்படும் சிறிய கிரகத்துக்கு சாஹிதி பிங்கா லியின் பெயரை சூட்டப் போவதாக மாசசூசட்ஸ் லிங்கன் ஆய்வகம் அறிவித்துள்ளது. இதனால் மகிழ்ச்சி அடைந்துள்ள சாஹிதிக்கு பேஸ்புக், ட்விட்டர் உள்ளிட்ட சமூக வலைத் தளங்களிலும் வாழ்த்துகள் குவிந்து வருகின்றன. அறிவியல் துறையில் ஆர்வம் மிகுந்த சாஹிதி, தேசிய, சர்வதேச அள விலான பல்வேறு போட்டிகளில் பங்கேற்று விருதுகளை குவித்துள்ளார்.


ஆசிய தடகள போட்டி: இந்தியாவுக்கு மேலும் 4 தங்கப்பதக்கம். தமிழக வீரர் வெள்ளி வென்றார்

புவனேஸ்வரம், புவனேஸ்வரத்தில் நடந்து வரும் ஆசிய தடகள போட்டியில் இந்தியா மேலும் 4 தங்கப்பதக்கங்களை வென்று பிரமாதப்படுத்தியுள்ளது. தமிழகத்தை சேர்ந்த ஆரோக்யராஜீவ் 400 மீட்டர் ஓட்டத்தில் வெள்ளிப்பதக்கம் கைப்பற்றினார். 22–வது ஆசிய தடகள சாம்பியன்ஷிப் போட்டி ஒடிசா தலைநகர் புவனேஸ்வரத்தில் நடந்து வருகிறது. 2–வது நாளில் 2 தங்கம் உள்பட 7 பதக்கங்களை இந்தியா அள்ளியது. இந்த நிலையில் 3–வது நாளான நேற்றும் இந்தியாவின் ஆதிக்கம் நீடித்தது. ஆண்களுக்கான 400 மீட்டர் ஓட்டப்பந்தயத்தில், மழை தூறல்களுக்கு மத்தியில் ஓடிய இந்திய வீரர் முகமது அனாஸ் 45.77 வினாடிகளில் இலக்கை கடந்து தங்கப்பதக்கத்தை தட்டிச் சென்றார். மற்றொரு இந்திய வீரர் ஆரோக்ய ராஜீவ் 46.14 வினாடிகளில் 2–வது இடத்தை பிடித்து வெள்ளிப்பதக்கத்தை கைப்பற்றினார். திருச்சியைச் சேர்ந்த ஆரோக்யராஜீவ் ராணுவத்தில் பணியாற்றி வருவது குறிப்பிடத்தக்கது. இதன் பெண்கள் பிரிவிலும் இந்தியாவுக்கே மகுடம் கிட்டியது. அரியானா மங்கை நிர்மலா ஷெரோன் 52.01 வினாடியில் இலக்கை எட்டி தங்கப்பதக்கத்திற்கு முத்தமிட்டார். வியட்னாம் வீராங்கனை குயாச்சி வெள்ளிப்பதக்கமும் (52.78 வினாடி), இந்தியாவின் ஜிஸ்னா மேத்யூ வெண்கலமும் (53.32 வினாடி) பெற்றனர். 1,500 மீட்டர் ஓட்டத்தில் இரண்டு பிரிவிலும் இந்தியா கோலோச்சியது. இதன் ஆண்கள் பிரிவில் இந்திய வீரர் அஜய்குமார் சரோஜ் (3 நிமிடம் 48.85 வினாடி), பெண்கள் பிரிவில் கேரள புயல் பி.யு.சித்ராவும் (4 நிமிடம் 17.92 வினாடி) தங்கப்பதக்கத்தை கபளீகரம் செய்தனர். பெண்களுக்கான 100 மீட்டர் ஓட்டத்தில் பாலின சர்ச்சையில் சிக்கிய ஒடிசா வீராங்கனை டுட்டீ சந்து வெண்கலப்பதக்கம் வென்றார். இந்தியா இதுவரை 6 தங்கம், 2 வெள்ளி, 6 வெண்கலம் என்று மொத்தம் 14 பதக்கங்களுடன் முதலிடத்தில் உள்ளது. சீனா 2 தங்கம், 2 வெள்ளியுடன் அடுத்த இடத்தில் இருக்கிறது.


கே.எல்.ஐ.ஏ 2 விமான நிலையத்தில் கொடிய விஷம்?

வடகொரிய அதிபரின் ஒன்று விட்ட சகோதரரான கிம் ஜோங் நாம்-மைப் படுகொலை செய்வதற்கு நரம்பு மண்ட லத்தைப் பாதிக்கும் சக்தி வாய்ந்த வி.எக்ஸ் இரசாயன திரவம் பயன்படுத்தப்பட்டுள்ளது கண்டறியப்பட்டது. இதனையடுத்து, இந்த கொடிய விஷ பாதிப்பு எதுவும் பரவிவிடாமல் தடுக்கும் நடவடிக்கையாக, கே.எல்.ஐ.ஏ 2 விமான நிலையத்தைச் சுத்தப்படுத்த அணுசக்தி நிபுணர்களின் உதவி நாடப்படும் என அரச மலேசிய காவல்படைத் தலைவர் டான்ஸ்ரீ காலிட் அபு பக்கார் தெரிவித்தார். அக்கொடிய விஷத்தின் பாதிப்பு இன்னும் சம்பந்தப்பட்ட பகுதியில் இருக்கக்கூடும். எனவே, அதனைச் சுத்தப் படுத்துவதற்கு அணுசக்தி நிபுணர்களின் உதவி நாடப்படும். எனினும், இதனால், கே.எல்.ஐ.ஏ விமான நிலையத் தைத் தவிர்க்க வேண்டும் என்பது அர்த்தமில்லை என்றார் அவர். வி.எக்ஸ் திரவம் இரசாயன போர் ஆயுதமாக மட்டுமே அறியப்பட்டுள்ளது என ஏஎப்பி தகவல் கூறுகிறது. நரம்பு மண்டலத்தைப் பாதிக்கும் எல்லா நச்சுக்களையும் விட வி.எக்ஸ் இரசாயன நச்சு மிகவும் சக்தி வாய்ந்தது என அமெரிக்க அரசாங்கத்தின் நோய் கட்டுப்பாடு, தடுப்பு மையத்தை அத்தகவல் மேற்கோள் காட்டியுள்ளது. இதனிடையே வி.எக்ஸ் நச்சை பெருமளவில் உள்ளிழுக்கும் நிலையில் அது 15 நிமிடத்தில் மரணம் விளை விக்கக்கூடியது என அமெரிக்க ராணுவத்தின் எட்ஜ்வூட் இரசாயன உயிரியல் மையத்தை மேற்கோள் காட்டி ராய்ட்டர் தகவல் வெளியிட்டுள்ளது.


பாலியல் சர்ச்சையை மறைக்க பணம் கொடுத்த விவகாரம்;  சிக்கிய டிரம்ப்!!

அமெரிக்காவில் அடல்ட் திரைப்படங்களில் நடிக்கும் ஷடார்லி டேனியல்ஸ் என்ற நடிகை 2016-ஆம் ஆண்டு அமெரிக்காவில் நடைபெற்ற அதிபர் தேர்த லுக்கு முன் டிரம்பின் மீது பாலியல் குற்றம் சுமத்தியிருந்தார். அதிபர் டிரம்ப் தன்னுடன் பாலியல் உறவு கொண்டதாகவும் அதை மறைக்க தனக்கு ஒரு லட்சம் டாலர் கொடுத்ததாகவும் பகிரங்க குற்றம் சாட்டினார். ஆனால் அதிபர் தேர்தலில் டிரம்பின் நற்பெயரை கெடுக்கவே அவர் இவ்வாறு கூறினார் என சர்ச்சைகள் கிளம்பியநிலையில் டிரம்ப் வெற்றி பெற்றார்.

தேர்தல் நிதி தொடர்பான சட்டத்தை மீறி செயல்பட்டதாக ட்ரம்பின் வழக்கறிஞர் மைக்கேல் கோஹன் மீது புகார் எழுந்து உள்ளது. இது தொடர்பாக நியூயார்க் தெற்கு மாவட்ட கோர்ட்டில் வழக்கு தொடரப்பட்டு உள்ளது.

நேற்று முன்தினம் இந்த வழக்கு விசாரணையில் ஆஜரான கோஹன் அமெரிக்க தேர்தலில் ''போட்டியிடும் வேட்பாளர் எங்களுடன் செக்ஸ் உறவு கொண்டார் இதை வெளியே சொல்வோம் என்று கூறிய இரண்டு நடிகைகளுக்கு 2 லட்சத்து 80 ஆயிரம் டாலரை கொடுத்து வாயை அடைக்க முயற்சி செய்தோம் என கூறி சட்டத்தை மீறி செயல்பட்டதாகவும் டிரம்ப் சொல்லித்தான் இதை செய்தேன்'' என ஒப்புக்கொண்டார்.

இதில் வேட்பாளர் என்று குறிப்பிட்டது அதிபர் ட்ரம்பைத்தான். இந்த வழக்கில் ட்ரம்பின் வழக்கறிஞருக்கான தண்டனை விவரத்தை வரும் டிசம்பர் 12-ஆம் தேதி நீதிபதி அறிவிக்க இருக்கிறார் என்ற தகவல் வெளியானதை அடுத்து இந்த விவகாரம்  டிரம்ப்க்கு மேலும்  நெருக்கடியை ஏற்படுத்தியுள்ளது.


இரட்டை இலைச்சின்னம் நிச்சயம் எங்களுக்கே கிடைக்கும் : ஓபிஎஸ்

இரட்டை இலைச்சின்னம் நிச்சயம் எங்களுக்கே கிடைக்கும் என்ற நம்பிக்கை உள்ளது என்று துணை முதல் மந்திரி ஓ பன்னீர் செல்வம் தெரிவித்தார்.

இரட்டை இலை விவகாரம் தொடர்பாக இன்று தேர்தல் ஆணையத்தில் இறுதி விசாரணை நடைபெற்று வருகிறது. விசாரணையில் டிடிவி தினகரன் தரப்பில் மூத்த வழக்கறிஞர் விஜய் ஹன்சாரி ஆஜராகி வாதாடி வருகிறார். ஈபிஎஸ்-ஓபிஎஸ் தரப்பில் மூத்த வழக்கறிஞர்கள் முகுல் ரோஹத்கி, சி.எஸ்.வைத்தியநாதன் ஆஜராகி வாதாடி வருகின்றனர்.

விசாரணை நடைபெற்று வரும் நிலையில், டெல்லியில் செய்தியாளர்களுக்கு பேட்டி அளித்த துணை முதல் அமைச்சர் ஓ பன்னீர் செல்வம், ”இரட்டை இலை சின்னம்  நிச்சயம் எங்களுக்கே கிடைக்கும் என்ற நம்பிக்கை உள்ளது” என்று தெரிவித்துள்ளார்.


இந்திய குண்டர் கும்பல் தலைவன் சுட்டுக் கொல்லப்பட்டான்.

ஆயர்கூனிங் போலீசாரால் தீவிரமாக தேடப் பட்டவன் என்று நம்பப்படும் இந்திய கொள்ளைக் கும்பல் தலைவனும் கனரக இயந்திரங்களை கொள்ளையடிக்கும் நப ருமான 40 வயது ஆடவன் ஒருவனை போலீசார் நேற்று சுட்டுக் கொன்றனர். நேற்று மாலை 3.30 மணியளவில் இங்கு ஜாலான் ஆயர் கூனிங்-கம் போங் காஜா சாலையில் அவன் சுட்டுக் கொல்லப்பட்டான். தாப்பா, முவாலிம், ஆயர் தாவார் மற்றும் மஞ்சோங் மாவட்டங்களில் கனரக இயந்திரங்களை கொள் ளையிட்டு வந்தவன் இவன் என்று பேரா மாநில போலீஸ் தலைவர் டத்தோ ஹஸ்னான் ஹசான் தெரிவித்தார். கடந்த 2003 முதல் 2013 வரை இவனுக்கு 7 குற்றச் செயல் பதிவுகள் உள்ளன. கொலை செய்ததற்காக ஜொகூர், சிம்பாங் ரெங்காம் சிறைச்சாலையில் முன்பு தடுத்து வைக்கப்பட்டான். சிலாங்கூர், ஜொகூர் மற்றும் பேராவில் கொள்ளைக் கும்பலின் தலைவனாகவும் இவன் செயல்பட்டு வந்துள்ளான். ஹோண்டா சிட்டி காரில் சென்று கொண்டிருந்த அவன், சந்தேகத்திற்கு இடமாக நடந்து கொண்டதை தொடர்ந்து ரோந்து போலீசார் கண்டனர். அந்த கார் கோலாலம்பூரில் காணாமல் போனதாக பதிவு உள்ளது. காரை நிறுத்தும்படி போலீசார் அவனை எச்சரித்து இருக்கின்றனர். ஆனால்,அவன் ஜாலான் ஆயர்கூனிங் - கம்போங் காஜா சாலையில் சுமார் 4 கிலோ மீட்டர் தூரம் காரை நிறுத்தாமல் சென்றுள்ளான். அவன் போலீஸ் காரை நோக்கி மூன்று முறை சுட்டான். போலீசார் பதிலடி தாக்குதல் நடத்தியதில் அவன் சம்பவம் நிகழ்ந்த இடத்திலேயே சுட்டுக் கொல்லப்பட்டான் என்று டத்தோ ஹஸ்னான் தெரிவித்தார்.


இஸ்லாமாபாத்,

எந்தப் பிரச்சினைக்கும் போர் தீர்வு ஆகாது என்று பாகிஸ்தான் நாடாளுமன்றத்தில் இம்ரான்கான் பேசினார். பாகிஸ்தான் நாடாளுமன்ற கூட்டத்தில் நேற்று எதிர்க்கட்சி தலைவர் ஷபாஸ் ஷரிப் பேசிக் கொண்டிருந்தார். அப்போது பிரதமர் இம்ரான்கான் குறுக்கிட்டார். அதற்காக அவர் மன்னிப்புக் கேட்ட வாறு பேசினார். அப்போது அவர் கூறியதாவது:-

எந்தப் பிரச்சினைக்கும் போர் தீர்வு அல்ல. எனவே இந்திய தலைமை பதற்றத்தை ஏற்படுத்த வேண்டாம். அதே நேரத்தில் பதற்றம் வேண்டாம் என்னும் பாகிஸ்தானின் விருப்பத்தை பலவீனம் என தவறாக எடுத்துக் கொள்ளக்கூடாது. நமது ஆயுதப்படைகள் கடுமையாக போரிடக்கூடியவை. எந்த ஆக்கிரமிப்புக்கு எதிராகவும் பதில் அளிக்க அவர்கள் தயாராக உள்ளனர்.

பாகிஸ்தான் சமாதானத்தை விரும்புகிற நாடு ஆகும். இந்த பிராந்தியத்தில் அமைதி தவழ வேண்டும். ஸ்திரத்தன்மை இருக்க வேண்டும். இதுதான் பாகிஸ்தானின் விருப்பம். பதற்றம்  பாகிஸ்தானின் நலன்களுக்கானது அல்ல, இந்தியாவின் நலன்களுக்கானதும் அல்ல. எனவேதான்  இந்திய பிரதம ருடன் தொலைபேசியில் பேசுவதற்கு நான் முயற்சித்தேன். பிராந்தியத்தில் சமாதானமும் ஸ்திரத்தன்மையும் நிலவுவதற்கு பதற்றத்தை தணிப்பதில் சர்வதேச சமூகம் பங்களிப்பு செய்ய வேண்டும் என அவர் கூறினார்.


முதன் முறையாக தமிழில் ஸ்ரீ ஹனுமான் சாலீஸா!

இதுவரையில் இந்தியா உட்பட பல நாடுகளில் ஹிந்தி மொழியில் மட்டும் பிரார்த்தனை செய்யப்பட்டு வந்த ஸ்ரீ ஹனுமான் சாலீஸா, முதன் முறை யாகத் தமிழில் பிரார்த்திக்கப்படும் நிகழ்வு பரம பூஜ்ய டாக்டர் ஸ்ரீ கணபதி சச்சிதானந்த சுவாமிஜி தலைமையில் நடைபெற உள்ளது. பெரும் சிறப்புக்குரிய இந்நிகழ்வு வரும் ஏப்ரல் 29ஆம் தேதி பத்துமலைத் திருத்தலத்தில் மாலை 6.00 மணியிலிருந்து இரவு 8.00 மணி வரையில் நடைபெற உள்ளது. என்றும் சிரஞ்சீவியாக வாழும் பெரும் பேறுபெற்ற ஹனுமான் திருவடிகளைப் பணிந்து துளசிதாசர் ஸ்ரீ ஹனுமான் சாலீஸாவைக் கூட்டாக இணைந்து பிரார்த்தனை செய்வதன் வழி நல் அதிர்வலைகளையும் உணர்வுகளையும் ஏற்படுத் தலாம். எனவே, உலக அமைதி யைப் பொருட்டு இந்தியா தொடங்கி அமெரிக்கா, தென் ஆப்பிரி க்கா, ஜப்பான், சீனா, ஆஸ்தி ரேலியா, சிங்கப்பூர் உட்பட பல நாடுகளில் ஸ்ரீ ஹனுமான் சாலீஸா கூட்டுப் பிரார்த்தனை நடத்தப் பட்டு வருகிறது. இந்நிகழ்வு தொடர்பாக நேற்று இங்குள்ள மலேசிய ஞான போத சபா மண்டபத்தில் நடைபெற்ற செய்தியாளர் சந்திப்புக் கூட்டத்தில் கலந்துகொண்ட ஸ்ரீ கணபதி சச்சிதானந்த சுவாமிஜி மேற்கண்டவாறு தெரிவித்தார். இந்தியா, ஆந்திர பிரதேசத்தில் உள்ள தெனாலி என்ற இடத்தில் நடைபெற்ற ஸ்ரீ ஹனு மான் சாலீஸாவில் ஏறக்குறைய 2,30,000 பேர் எவ்வித வேறுபாடுகளின்றி கலந்துகொண்டதும் அமெரிக்காவில் சிறு இடைவெளியின்றி 24 மணிநேரம் இந்நிகழ்வை நடத்தியதும் கின்னஸ் சாதனையில் இடம்பெற்றுள்ளன. இதுபோன்று பல சிறப்புகளும் நன்மைகளும் உடைய இந்நிகழ்வு முதல்முறையாக, தமிழில் பத்துமலையில் ஏற்பாடு செய்யப்பட்டுள்ளது. கலியுகம் என்பதால் தற்போது மக்களிடையே குழப்பம், அதிருப்தி, கவலை போன்ற எதிர்மறை விஷயங்கள் அதிகரித்து வருகின்றன. எல்லோரும் ஏதோ ஒருவித பயத்தில் வாழ்ந்து வருகின்றனர். இவை எல்லாவற்றுக்கும் தீர்வாகவும் மக்களிடையே பிரபஞ்ச சக்தியைப் பரப்பவும் நடத்தப்படும் இந்நிகழ்வில் மக்கள் அனைவரும் கலந்து கொள்ளுமாறு சுவாமிஜி கேட்டுக்கொண்டார். நுழைவு இலவசம் என்பதால் பக்தர்கள் திரளாக வந்து இந் நிகழ்வில் கலந்து ஸ்ரீ ஹனுமான் அருளைப் பெற்றுய்யலாம். இது குறித்த மேல் விவரங் களுக்கு ஞான போத சபாவின் துணைத்தலைவர் வடிவேலுவை 012-2669504 என்ற எண்களில் தொடர்பு கொள்ளலாம்.


பெர்னாமா தமிழ்ச்செய்தி மீண்டும் ஒளிபரப்பு.

கோலாலம்பூர் பெர்னாமா தொலைக்காட்சியில் மீண்டும் தமிழ்ச்செய்தியை ஒளிபரப்புவதற்கு அந்நிறுவனம் பி.சேனால் நிறுவனத்துடன் இணைந்து செயல்படவுள்ளது. இதற்கான புரிந்துணர்வு ஒப்பந்தத்தில் பெர்னாமா நிறுவனத்தின் தலைமை நிர்வாகி டத்தோ ஸுல்கிப்ளி சாலேவும் பி.சேனல் நிறுவனத்தின் தலைமை செயல் முறை அதிகாரி சிவமணி சுப்பிரமணியமும் நேற்று கையெழுத்திட்டனர். இந்த அதிகாரப்பூர்வ நிகழ்வு மலேசிய தொலைத்தொடர்பு பல்முனை தகவல் துறை அமைச்சர் டத்தோஸ்ரீ டாக்டர் சாலே சைட் கெருவாக் முன்னிலை யில் நேற்று நடைபெற்றது. இன்னும் இரு மாத காலத்தில் பெர்னாமா தமிழ்ச் செய்தி ஆஸ்ட்ரோ 502 அலைவரிசையில் இரவு 7 மணிக்கு தொடங்கி அரைமணிநேரத்திற்கு ஒளிபரப்பப்படவுள்ளது. அதுமட்டுமின்றி பெர்னாமா செய்தி அலைவரிசையின் ஏற்பாட்டில் ஒரு மணி நேர தமிழ் சார்ந்த நிகழ்ச்சி ஒன்றையும் ஒளிபரப்ப திட்டம் வகுக்கப்பட்டுள்ளது. இந்த சிறப்பு நிகழ்ச்சிக்கான ஒளிபரப்பு நேரம் கூடிய விரைவில் அறிவிக்கப்படவுள்ளதாகவும் இந்த திட்டமும் புரிந்துணர்வு ஒப்பந்த பாரத்தில் இடம் பெற் றுள்ளதாகவும் டத்தோ ஸுல்கிப்ளி சாலே நேற்று மாலை 4 மணியளவில் தலைநகரிலுள்ள சன்வே புத்ரா தங்கும் விடுதியில் நடைபெற்ற இந்த அதி காரப்பூர்வ நிகழ்ச்சியில் செய்தியாளர்களிடம் தெரிவித்தார். இந்த தமிழ் சிறப்பு நிகழ்ச்சியை வாடிக்கையாளர்கள் ஐப் டிவி 410, ஐப் டிவி 121, ஐடபள்யு ஜோய் ஆகிய அலவரிசைகளில் கண்டு களிப்பதுடன், www.bernama.com எனும் பெர்னாமா நிறுவனத்தின் அதிகாரப்பூர்வ அகப்பக்கத்தில் உலகத்தின் எந்த பகுதியிலிருந்தும் கண்டு மகிழ்வதற்கான வாய்ப்புகள் வழங்கப்பட்டுள்ளன. நாட்டு நடப்பு, பொருளாதார நிலை, அரசியல், விளையாட்டுத் துறை, அரசாங்கத்தின் புதிய திட்டங்கள் போன்ற அனைத்து அம்சங்களை இந்தியர்களும் உடனுக்குடன் தெரிந்து கொள்ள பெர்னாமா தமிழ் செய்தி வழிவகுக்கும் என அவர் உறுதியளித்தார். இதற்கிடையே பி.சேனல் நிறுவனத்தைச் சேர்ந்த சிவ மணி சுப்பிரமணியம் கூறுகையில், தமிழ்ச் செய்தியையும் தமிழ் சார்ந்த நிகழ்ச்சியையும் ஒளிபரப்புவதற்கு தற்போது ஐந்து ஆண்டுக்கான ஒப்பந்தம் கையெழுத்திடப்பட்டுள்ளது. வரும் காலங்களில் தொடர்ந்து பெர்னாமா நிறுவனத்துடன் இணைந்து செயல்பட பி.சேனல் நிறுவனம் தயாராக உள்ளதாக செய்தியாளர்களிடம் கூறினார்.


பீஹார் 34 சிறுமிகள் பாலியல் வழக்கில் அதிர்ச்சி; காப்பத்திற்குள் செல்ல பயன்படுத்திய ரகசிய வழி கண்டுபிடிப்பு!

பீகாரில் சிறுமிகள் காப்பகத்தில் 34 -சிறுமிகள் பாலியல் வன்கொடுமை சம்பவத்தில் சிறுமிகளை  வன்கொடுமை செய்ய அந்த காப்பகத்திற்குள் செல்ல பயன்படுத்தி வந்த ரகசிய வழியை போலீசார் கண்டறிந்துள்ளனர்.பீஹாரில் காப்பகம் ஒன்றில் கிட்டத்தட்ட 34 சிறுமிகள் காப்பக அதிகாரிகள், ஊழியர்கள் மற்றும் அரசியல்வாதிகளால் பாலியல் கொடுமைசெய்யப்பட்ட சம்பவம் ஏற்கனவே பெரும்பரபரப்பை  ஏற்படுத்தி இருந்தது.

பீஹாரில் முஸாபர்பூரில் அரசு நிதியுதவியுடன் இயங்கிவந்த தனியார் தொண்டு நிறுவன காப்பகத்தில் சுமார் 7 வயதுமுதல் 17 வயதுடைய 40-க்கும் மேற்பட்ட சிறுமிகள் காப்பக ஊழியர்கள், அதிகாரிகளால் பாலியல் வன்கொடுமை செய்யப்பட்டது கண்டுபிடிக்கப்பட்டது. இந்த வழக்கு தொடர்பாக 10-க்கு மேற்பட்டவர்கள் கைது செய்யப்பட்டனர்.

மேலும் பலரை போலீசார் தேடிவருகின்றனர். இந்த கொடூர சம்பவத்தில் பாலியல் கொடுமை செய்யப்பட்ட சிறுமிகளில் ஒருவரை காணவில்லை என தெரிந்து மேற்கொள்ளப்பட்ட விசாரணையில் ஊழியரால் பாலியல் கொடுமை செய்யப்பட்ட அந்த சிறுமி காப்பக வளாகத்தில் புதைக்கப்பட்டது தெரிய வந்தது. இதனை தொடர்ந்து போலீசார் ஜெ.சி.பி இயந்திரத்துடன் புதைக்கப்பட்ட சிறுமியின் உடலை தேடும் பணியில் இறங்கினர்.  முதல்கட்ட த்தில் மீட்கப்ட்ட 21 சிறுமிகளிடம் நடத்தப்பட்ட மருத்துவ பரிசோதனையில் 16  சிறுமிகள் பாலியல் கொடுமை செய்யப்பட்டது நிரூபிக்கப்பட்டிருந்தது.

நாட்டையே உலுக்கிய இந்தசம்பவத்தில் தொடர்ந்து விசாரணை நடைபெற்று வந்த நிலையில் மொத்தம் இருதுவரை 34 சிறுமிகள் பாலியல் வன்கொடு மைக்கு ஆளாக்கப்பட்டுள்ளனர் என தெரியவந்தது. இந்த கொடூர சம்பவம் தொடர்பாக 6 பெண்கள் உட்பட 10 பேரை  போலீசார் ஏற்கனவே கைது செய்துள்ள நிலையில் முக்கிய குற்றவாளியான  பிரிஜேஷ் தாக்கர் எனும் கொடூரனை அண்மையில் கைது செய்தனர்.

இது  தொடர்பாக வழக்கு நீதிமன்றத்தில் நடந்து வரும் நேரத்தில் முஸாபர்பூரில்காப்பகத்திற்குள் ரகசியமாக செல்லும் ஒரு மாடிப்படி வழியை போலீசார் கண்டறிந்துள்ளனர். அந்த மர்ம வழியை பயன்படுத்தி கொடூரர்கள் உள்ளே புகுந்து அடிக்கடி சிறுமிகள் மீது பாலியல் வன்கொடுமையை அரங்கேற்றி யது தெரியவந்துள்ளது. இதனால் அந்த பகுதியில் மீண்டும் பரபரப்பு நிலவி வருகிறது.


தமிழர்கள் இணைந்தால் எந்த நாட்டிலும் ஆட்சியைக் கைப்பற்றலாம்” - கயானா பிரதமர்

தமிழர்கள் இணைந்து செயல்பட்டால், எந்த நாட்டிலும் ஆட்சி அதிகாரத்தைக் கைப்பற்றலாம்” என்று கயானா நாட்டின் தமிழ்ப் பிரதமர் தெரிவித்துள்ளார்.

உலகத் தமிழர் பொருளாதார நிறுவனம் மற்றும் சென்னை வளர்ச்சிக் கழகம் சார்பில் 5-வது உலகத் தமிழர் பொருளாதார மாநாடு புதுச்சேரியை அடுத்த தமிழகப் பகுதியில் இன்று தொடங்கியது. வரும் 14-ம் தேதி வரை நடக்கும் இந்த மாநாட்டை திறந்துவைத்துப் பேசிய கயானா நாட்டு பிரதமர் மோசஸ் வீராசாமி, “வெறும் 4 சதவிகித தமிழர்கள் மட்டுமே எங்கள் கயானா நாட்டில் வசிக்கின்றனர். ஆங்கிலேய காலனி ஆதிக்க காலத்தில், தென் இந்தி யாவிலிருந்து அழைத்துச் செல்லப்பட்டவர்கள் அவர்கள்.

சிறுபான்மையினராக வாழ்ந்துவரும் தமிழர்களில் இருந்து ஒருவர் அங்கு பிரதமராக வரு வது இதுவே முதல் முறை. சிறுபான்மையினராக வாழும் தமிழர்களும், ஆப்பிரிக்க இனத்தவர்களும் இணைந்து, 6 கட்சிகளுடன் கூட்டணி அமைத்து தேர்தலில் வெற்றி பெற்று ஆட்சியை கைப்பற்றி யிருக்கிறோம்.

சிறுபான்மையினர்கள் இணைந்து செயல்பட்டால் வெற்றிபெற முடியும் என்பதற்கு சிறந்த உதாரணம் இது. உலக அளவில் வசிக்கும் தமிழர்கள் இதே போல இணைந்து செயல்பட்டால், எளிதில் முன்னேற முடியும். உலகில் எந்த நாட்டில் வாழும் தமிழர்களாக இருந்தாலும் அவர்கள் இணைந்து செயல்பட்டால் அங்கு ஆட்சி அதிகாரத்தைக் கைப்பற்ற முடியும்.  கயானா நாட்டில் இயற்கை எரிவாயு வளம் அதிகமாக உள்ளது. ஆனால், அதில் எங்க ளுக்கு போதிய அனுபவம் இல்லை. எனவே, வெளிநாட்டு முதலீட்டாளர்களை அந்தத் துறையில் முதலீடு செய்வதற்கு அழைப்பு விடுத்திருக்கிறோம். அதேபோல, சுரங்கத் தொழிலிலும் கயானா நாட்டில் முதலீடு செய்யலாம்” என்றார்.


மனித கேடயமாக ஒரு லட்சம் பேரை பிடித்து வைத்துள்ள ஐ.எஸ். தீவிவாதிகள்

ஜெனீவா: ஐ.எஸ். தீவிரவாதிகள் மனித கேடயமாக ஒரு லட்சம் பேரை பிடித்து வைத்து உள்ளதாக ஐ.நா. சபை தெரிவித்து உள்ளது அதிர்ச்சியை ஏற் படுத்தியுள்ளது. கடந்த 2014-ம் ஆண்டு ஈராக்கின் மொசூல் நகரை ஐ.எஸ். தீவிரவாதிகள் கைப்பற்றினர். இதனையடுத்து வெளிநாட்டு படைகள் உதவி யுடன் ஈராக் படை மொசூல் நகரை மீட்க போராடி வருகிறது. இதனால் நடந்து வரும் போரில் பொதுமக்களும் பாதிப்புக்கு உள்ளாகி உள்ளனர். தப்பியவர்கள் முகாம்களில் தங்க வைக்கப்பட்டு உள்ளனர். இந்நிலையில் பழமையான மொசூல் நகரில் ஒரு லட்சம் மக்களை ஐ.எஸ். அமைப்பு மனித கேடயமாக பிடித்து வைத்து உள்ளது என ஐ.நா. தெரிவித்து உள்ளது. சண்டை நடைபெறும் மொசூல் நகருக்கு வெளிப்பகுதியில் மக்களை ஐ.எஸ். தீவிரவாதிகள் பிடித்து வைத்து உள்ளனர் என ஐ.நா.வின் அகதிகள் அமைப்பு தெரிவித்து உள்ளது. மேலும் ஜிகாதிகள் தங்கள் வசமிருக்கும் பகுதியில் இருந்து வெளியேற முயற்சி செய்பவர்களை கொன்று வருகிறார்கள். அப்படியிருந்தும் சிலர் உயிர் தப்பி வெளியே வருகிறார்கள் என தெரிவிக்கப்பட்டு உள்ளது. பொதுமக்கள் மிகவும் மோசமான சூழ்நிலையில் பதற்றத்துடன் உள்ளனர். அவர்களை சுற்றி அனைத்து பகுதியிலும் சண்டைதான் நடக்கிறது. . மேலும் போரினால் மொசூல் நகரில் லட்சக்கணக்கான மக்கள் பாதிக்கப் பட்டு உள்ளனர் என கூறி உள்ள ஐ.நா.சபை முகாம்களில் 5 லட்சம் மக்களுக்கு உதவி செய்து வருவதாக ஐநா தகவல் தெரிவித்துள்ளது.


கடன் தொல்லையால் தொடரும் தற்கொலைகள்!

கோலாலம்பூர்,

நம்பவே முடியவில்லை - ஒரு தற்கொலை சம்பவத்திற்கு பிறகு நம்மில் பெரும்பாலான வர்கள் கூறும் வார்த்தை இதுதான். என்னால் நம்பவே முடியவில்லை. பார்ப்பதற்கு நன்றாகத்தான் இருந்தார். எப்படி இப்படி ஒரு முடிவை எடுத்தார்? இறப்பு வீட்டில் பலரும் இப்படி கிசுகிசுப்பதை நாமும் கேட்டிருக்கலாம்.

மன உளைச்சல் காரணமாக ஒருவர் தற்கொலை செய்து கொள்வதை சாதாரணமான விஷயமாக நாம் எடுத்துக்கொள்ளலாம். ஆனால், ஒரு குடும்பமே தற்கொலை என்றால் எங்கேயோ, ஏதோ நம் சிந்தனைக்கு அப்பாற்பட்ட ஒரு சம்பவம் நடந்திருக்கிறது. அதை நாம் கண்டுபிடிக்க தவறி விட்டோம் என்றுதான் அர்த்தம்.கடந்த அக்டோபர் 6-ஆம் தேதி, ஜொகூர் பாரு, ஸ்கூடாய், முத்தியாரா ரீனாய் வீடமைப்புப் பகுதியில் ஒரே குடும்பத்தைச் சேர்ந்த நால்வர் இறந்து கிடக்கக் கண்டுபிடிக்கப்பட்டனர்.

குடும்பத் தலைவரான பூபாலன் ரத்தினம் (53) தனது இரட்டை மாடி வீட்டின் படுக்கை அறையில் தூக்கில் தொங்கினார்.  அவரின் பிள்ளைகளான 14 வயது மகன் ஷர்வீன், ஒன்பது வயது மகள் கிரிஷா பிரிதீனா இருவரும் வீட்டின் பூஜை அறையில் உயிரற்ற உடலாய் கிடந்தனர். இருவரின் கழுத்திலும் நெறிக்கப்பட்ட காயங்கள் காணப்பட்டன.

பூபாலனின் நோய் வாய்ப்பட்டிருக்கும் மனைவி ஜெயா பிச்சைமுத்து (46) வரவேற்பறையில் உள்ள ஒரு படுக்கையில் இறந்து கிடந்தார். இவர் உடலில் எந்தவிதமான காயமும் தென்படவில்லை. இவர்களின் மரணத்திற்கு கடன் தொல்லையே காரணம் என்று போலீசார் கூறினர்.இதே போன்று மற்றொரு சம்பவம் நேற்று முன்தினம் திங்கட்கிழமை கெடா, சுங்கை பட்டாணியில் உள்ள பெர்டானா ஹைய்ட்ஸ் குடியிருப்புப் பகுதியில் உள்ள ஒரு வீட்டில் நிகழ்ந்தது. நாற்பத்தெட்டு (48) வயதே ஆன ஒரு வர்த்தகப் பிரமுகரான கே.சிவராவ் தனது வீட்டின் படுக்கை அறையில் தூக்கில் தொங்கினார்.

இவரின் மூன்று பிள்ளைகளும் அதே படுக்கை அறையில் இறந்து கிடந்தனர். மகன்களான எஸ்.சஷ்வின் ராவ் (6), எஸ்.ரகுராம் ராவ் (5), மகள் எஸ்.யமுனா ஸ்ரீ (8) மூவரும் தலையணையால் மூச்சுத் திணற வைக்கப்பட்டிருக்கலாம் என்று நம்பப்படுகிறது. சிவராவின் மனைவி வி.காமினி (39) சுமார் 21 தினங்களுக்கு முன்பு இதே  அறையில்தான் தூக்கில் தொங்கி தற்கொலை புரிந்து கொண் டார் என்ற தகவலும் வெளியாகியுள்ளது. மொத் தத்தில் இக்குடும்பத்தில் இருந்த ஐந்து பேரும் மாண்டுள்ளனர். இங்கும் கடன் தொல்லைதான் காரணம் என்று கூறப்பட்டுள்ளது.

Read More: Malaysia Nanban News Paper on 22.11.2017


கோட்சே தீவிரவாதியா? அவர் ஒரு தேச பக்திமான்.. கமலை எச்சரிக்கும் சாத்வி பிரக்யா!

போபால்:

நாதுராம் கோட்சே தீவிரவாதி கிடையாது அவர் தேச பக்திமான் என்று பாஜக வேட்பாளர் சாத்வி பிரக்யா தாக்குர் தெரிவித்துள்ளார். காந்தியை கொன்ற கோட்சேவை குறித்து கமல்ஹாசன் பேசியது பெரிய வைரலாகி உள்ளது. நாடு முழுக்க இவரது பேச்சு விமர்சனங்களை சந்தித்து வருகிறது. சில நாட்களுக்கு முன் அரவக்குறிச்சி மக்கள் நீதி மய்ய வேட்பாளர் மோகன்ராஜை ஆதரித்து கமல்ஹாசன் பேசியது பெரிய வைரலானது.

கமல்ஹாசன் தனது பேச்சில், சுதந்திர இந்தியாவின் முதல் தீவிரவாதி ஒரு இந்து. அவர் பெயர் நாதுராம் கோட்சே, என்று குறிப்பிட்டார். கமல்ஹாசனின் பேச்சு பெரிய சர்ச்சையை ஏற்படுத்தியது. ஆர்எஸ்எஸ், இந்து மகா சபா ஆகிய இந்து அமைப்புகள் கமல்ஹாசனின் பேச்சுக்கு எதிர்ப்பு தெரிவித்தது. அதேபோல் பாஜகவும் கமல்ஹாசனின் பேச்சை கண்டித்து இருந்தது. பிரதமர் மோடி கூட இதுகுறித்து கருத்து தெரிவித்தார்.

இதுகுறித்து தற்போது பாஜகவின் போபால் தொகுதி வேட்பாளர் பிரக்யா சிங் தாக்குர் கருத்து தெரிவித்துள்ளார். அதில், நாதுராம் கோட்ஸே ஒரு தேச பக்திமான். அவர் முன்பு மட்டும் தேச பகுதியோடு இருக்கவில்லை. அவர் எப்போதும் தேச பக்தியோடு இருந்தவர். அவரை தீவிரவாதி என்று அழைப்பது மிக தவறு. அவரை தீவிரவாதி என்று அழைக்கும் நபர்கள் சுயபரிசோதனை செய்து பார்க்க வேண்டும். தாங்கள் முதலில் சரியாக இருக்கிறோமோ என்று பார்க்க வேண்டும்.

கோட்ஸே மீது குற்றச்சாட்டு வைக்கும் நபர்களுக்கு தேர்தலுக்கு பின் கடுமையான தண்டனை வழங்கப்படும் சாத்வி தெரிவித்து இருக்கிறார். செப்டம்பர் 29, 2008ல் மும்பையில் மலேகான் பகுதியில் இரண்டு பைக்குகளில் வைக்கப்பட்டு இருந்த வெடிகுண்டு வெடித்தது. இந்த மோசமான சம்பவத்தில் 7 பேர் பலியானார்கள்.

இந்த மலேகான் குண்டுவெடிப்பில் குற்றஞ்சாட்டப்பவர்களில் ஒருவர்தான் இந்த சாத்வி பிரக்யா தாக்குர். இவர் பெயிலில் வெளியே வந்த இவர் தற்போது பாஜக சார்பாக மத்திய பிரதேச மாநிலம் போபாலில் போட்டியிடுகிறார். இவர் தொடர்ந்து சர்ச்சையாக நிறைய பேசி வருகிறார் என்பது குறிப்பிடத்தக்கது.


மக்கள் உணர்வுகளுக்கு மதிப்பில்லை, ஏமாற்றமளிக்கும் வேட்பாளர் தேர்வு

கோலாலம்பூர்,

மலேசிய இந்திய சமுதாயத்தினர் அதிபெரும் நம்பிக்கையுடன் எதிர்பார்த்திருந்த, வரும் 14-ஆவது பொதுத்தேர்தலில் போட்டியிடவிருக்கும் ம.இ.கா. வேட்பாளர்களின் பட்டியல் நேற்று அதிகாரப்பூர்வமாக வெளியிடப்பட்டது. சட்டமன்றத்தில் 10 புதுமுகங்கள் அறிமுகம் செய்யப்பட்டிருந்தாலும் கட்சித் தலைமைத்துவத்தின் தேர்வு மொத்தத்தில் ஏமாற்றமளிக்கின்றது. ஒரு சில தொகுதிகளில் மக்கள் ஆட்சேபம் தெரிவித்திருந்தும் அவர்களின் உணர்வு களுக்கு மதிப்பளிக்காமல் வேட்பாளர்கள் தேர்வு நடந்துள்ளது.

Read More: Malaysia Nanban Tamil Daily on 23.4.2018


நாற்காலியை தூக்கி எறிந்ததில் சிறுவன் சதீஷ் மரணித்த விவகராம்

(ஆர். குணா) கோலாலம்பூர்,

இங்குள்ள  21 மாடிகளை கொண்ட அடுக்குமாடி வீடொன்றிலிருந்து   நாற்காலியை தூக்கி எறிந்ததில், 15 வயது மாணவன் சதீஷ் கொல்லப்பட்ட சம்பவம் தொடர்பில் அப்பகுதியை சேர்ந்த  31 பேரிடம் இதுவரை  போலீசார் வாக்கு மூலம் பதிவு செய்துள்ளனர். சிறுவன் சதீஷ் மரண விவகாரம் தொடர்பில் ஐவ ரிடம் மரபணு (டிஎன்ஏ) சோதனை செய்யப்பட்டதுடன் 31 பேரிடம் விசாரணை மேற்கொள்ளப்பட்டுள்ளதாக  கோலாலம்பூர் போலீஸ்படைத் தலைவர் டத்தோ மஸ்லான் லஷிம் நேற்று கூறினார்.

பந்தாய் டாலாம், ஸ்ரீ பந்தாய் பிபிஆர் 102 வீடமைப்புப் பகுதியில் நேற்று முன்தினம் இரவு 15 வயதுடைய சதீஷ் த/பெ சத்தியசீலன் அகால மரணம டைந்தான்.மேல் மாடியிலிருந்து  இருந்து வீசப்பட்டதாக நம்பப்படும் அலுவலக இரும்பு நாற்காலி தலையில் விழுந்ததால் சதீஷ் சம்பவ இடத்திலேயே மரணமடைந்தான். அடுக்குமாடி குடியிருப்புப் பகுதிகளில் குப்பைகள், இரும்பு பொருட்கள் உட்பட பலவற்றை வீசும் சம்பவம் அடிக்கடி நிகழ்ந்து வருகிறது.

Read More: Malaysia Nanban News Paper on 18.1.2018


80 ஆண்டுகளுக்கு முன்பு சங்கிலிதேவரால் உருவாக்கப்பட்ட கிராமத்திற்கு நிலப்பட்டா!

80 ஆண்டுகளுக்கு முன்பு வெற்றிலை பயிரிட்டு வந்த காலஞ்சென்ற சங்கிலி தேவரால் உருவாக்கப்பட்ட கிராமத்திற்கு நிலப்பட்டா வழங்கப்பட்ட வேளையில் அவரின் பேரன், பேத்திகள் அதனை பெற்றுக் கொண்டு மகிழ்ச்சியை வெளிப்படுத்தினர்.நேற்று இங்குள்ள மாவட்ட மன்ற அலுவலகத்தில் கம்போங் சங்கிலி கிராமத்தைச் சேர்ந்த 20 இந்தியர்கள் உட்பட 40 பேருக்கு நிலப்பட்டா வழங்கப்பட்டது. நீண்ட காலம் இழுபறியாக இருந்து வந்த இக்கிராமத்தின் நிலப் பிரச்சினைக்கு தீர்வு காணப்பட்டுள்ளது என்று தொகுதி காங்கிரஸ் தலைவர் சுப்பிரமணியம் திருப்பதி இங்கு கூறினார். இக்கிராமத்தில் மொத்தம் 67 குடும்பங்கள் வசித்து வருவதாக மாவட்ட மன்ற கணக்கெடுப்பில் கூறப்பட்டுள்ளது. இக்கிராமத்தின் நிலப் பிரச்சினைக்கு தீர்வு காண்பதற்கு பேரா மந்திரி புசார் டத்தோஸ்ரீ ஜம்ரி முக்கிய பங்காற்றினார். முதல் கட்டமாக 40 பேருக்கு நிலப்பட்டா வழங்க முடிவு செய்யப்பட்டது. மற்றவர்கள் விண்ணப்பங்கள் முழுமை பெறாத நிலையில் மற்றொரு நிகழ்வில் இதனை வழங்க முடிவு செய்யப்பட்டுள்ளது. நிலம் உறுதிபடுத்தப்பட்டவர்கள் நிலத்திற்கான பிரிமியம் தொகை, வாரிசு விவரங்களை உடனடியாக வழங்க வேண்டும் என்று கேட்டுக் கொண்டார். நேற்று நிலப்பட்டாக்களை பெற்றுக் கொண்டவர்கள் தங்களின் மகிழ்ச்சியை வெளிப்படுத்தினார்கள். எங்கள் தாத்தா காலஞ்சென்ற சங்கிலி தேவர் இங்கு வெற்றிலை பயிரிட்டு வந்த போதுதான் இக்கிராமம் உருவானது என்று பேத்தியான சுஹாஷினி கூறினார். எங்கள் பெற்றோர்கள் இப்பகுதியில் தங்கியிருந்த காலத்தில் நாங்கள் இங்கு ஓடியாடி விளையாடியதை நினைவுபடுத்தினார். தாத்தாவுக்கு பிறகு பெற்றோர்கள் இந்நிலத்திற்கு போராடினார்கள். இப்பொழுது எங்களுக்கு இந்நிலத்திற்கான பட்டா கொடுக்கப்பட்டிருக்கிறது என்று எம்.ரத்னமாலா கூறினார். இங்கு நாங்கள் குடியிருப்பதற்கு வீடு உள்ள நிலையில் நிலப்பட்டா கிடைத்திருப்பதன் மூலம் வீட்டை புதுப்பித்து கட்டுவதற்கு முயற்சிகள் எடுக்கப்படும் என்று கூறினார். இக்கிராமத்தில் நீண்ட காலமாக வசித்து வரும் ஆனந்தன் தமக்கு நிலப்பட்டா கிடைத்திருப்பதில் மகிழ்ச்சியடைகிறேன். எவ்வளவோ போராட்டங்களை கடந்து இன்று நிலப்பட்டா கிடைத்திருப்பதில் மகிழ்ச்சி என்று கூறினார்.மூன்று பிள்ளைகளுக்கு தாயாரான எம்.ஜோதிலட்சுமி நிலத்திற்கான பட்டா கிடைத்துள்ளது மகிழ்ச்சியை தரும் அதே வேளையில் நிலப்பட்டா கிடைப்பதற்கு துணை புரிந்த அனைத்து தரப்பினருக்கும் நன்றி தெரிவித்துக் கொள்வதாக கூறினார். கோப்பெங் வட்டாரத்தில் கம்போங் சங்கிலி கிராம மக்களுக்கு நிலப்பட்டாவும் இங்குள்ள ஆலயத்திற்கு நிலமும் மாநில அரசு வழங்கியுள்ளது.


தமிழக அமைச்சரவையில் மாற்றம் எதுவும் இருக்காது -முதல் அமைச்சர் எடப்பாடி பழனிசாமி

ஏற்காடு ஏழைகளின் ஊட்டி என்று அழைக்கப்படும் சேலம் மாவட்டம் ஏற்காட்டில் சுற்றுலா பயணிகளை மகிழ்விக்கும் வகையில் ஆண்டுதோறும் கோடைவிழா மற்றும் மலர்க்கண்காட்சி நடத்தப்பட்டு வருகிறது. 42-வது கோடைவிழா இன்று (சனிக்கிழமை) காலை தொடங்கியது. தொடர்ந்து 29-ந் தேதி (திங்கட்கிழமை) வரை 3 நாட்கள் கோடை விழா,மலர்க் கண் காட்சி நடத்தப்படுகிறது. முதல்-அமைச்சர் எடப்பாடி பழனிசாமி பங்கேற்று இன்று காலை ஏற்காடு கோடை விழாவை தொடங்கி வைத்தார். தோட் டக்கலைத்துறை சார்பில் ஏற்காடு அண்ணா பூங்காவில் 1 லட்சம் மலர்களை கொண்டு பல்வேறு வடிவங்களில் மலர்க்கண்காட்சி மற்றும் காய்கறி கண்காட்சி, பழக்கண்காட்சி ஆகியன அமைக்கப்பட்டுள்ளது. இதில் வேளாண் துறை அமைச்சர் துரைக்கண்ணு கலந்து கொண்டார். பின்னர் முதல்-அமைச்சர் எடப்பாடி பழனிசாமி மலர்களால் உருவாக்கப்பட்ட ராட் சத கழுகு, ஸ்கூட்டர் ஆகியவற்றை பார்வையிட்டார். மலர்களால் உருவாக்கப்பட்ட பல்வேறு உருவங்களையும் மலர்க் கண்காட்சியையும் சுற்றிப் பார்த்தார். பின்னர் நிருபர்களுக்கு பேட்டி அளித்த முதல்-அமைச்சர் எடப்பாடி பழனிசாமி நிருபர்களிடம் கூறியதாவது:- தொகுதி பிரச்சினை குறித்து கோரிக்கை மனு அளிக்க எம்.எல்.ஏக்கள் என்னை சந்தித்தார்கள்.அரசின் திட்டத்தை எதிர்க்கட்சியினரும் ஏற்றுக் கொண்டு தூர்வாருவது பாராட்டத்தக்கது. தமிழக அமைச்சரவையில் மாற்றம் எதுவும் இருக்காது. மேட்டூர் அணை தூர்வாரப்பட்டால் கூடுதலாக 10 சதவீத தண்ணீர் தேக்கி வைக்கமுடியும். மக்களுக்காக உழைத்தவரின் படத்தைதான் சட்டமன்றத்தில் வைக்கிறோம். எம்.எல்.ஏக்களிடம் சாதி பாகுபாடு காட்டும் எண்ணம் அரசுக்கு இல்லை. இவ்வாறு அவர் கூறினார்.


சூதாட்டம், ஊழல் : 926 போலீஸ் அதிகாரிகள் மீது ஒழுங்கு நடவடிக்கை

கோலாலம்பூர்,

சட்டவிரோத சூதாட்ட நடவடிக்கை, ஊழல் விவகாரங்கள் ஆகியவற்றை ஒழிக்கும் விவகாரத்தில் முழு ஈடுபாட்டை செலுத்தாத மாநில போலீஸ் படைத் தலைவர் மீதும் மூத்த அதிகாரிகள் மீதும் ஒழுங்கு நடவடிக்கை எடுக்கப்படுவதுடன் வேலை நீக்கமும் செய்யப்படும் என தேசிய காவல் படைத் தலைவர் டான்ஸ்ரீ முகமட் ஃபுஸி ஹரூண் எச்சரித்தார்.

Read More: Malaysia Nanban Tamil Daily on 15.8.2018


அமைச்சர் ஜெயக்குமார் வீட்டில் நண்டு விட்ட பெண் கைது!

சென்னை பட்டினப்பாக்கத்தில் உள்ள அமைச்சர் ஜெயக்குமார் வீட்டில் நண்டு விட்டு போராட்டத்தில் ஈடுபட்ட பெண் கைது செய்யப்பட்டார்.
சென்னை பட்டினப்பாக்கத்தில் கடல் அரிப்பால் பாதிக்கப்பட்ட வீடுகளை சரிசெய்யததை கண்டித்து நர்மதா என்ற பெண் மீன்வளத்துறை அமைச்சர் ஜெயக்குமார் வீட்டில் நண்டுகளை விட்டு போராட்டத்தில் ஈடுபட்டார். இதையடுத்து நர்மதாவை போலீசார் கைது செய்தனர்.

இதையடுத்து செய்தியாளர்களை சந்தித்த நர்மதா,மீனவர்களுக்கு அளித்த வாக்குறுதிகளை நிறைவேற்றாததை கண்டித்து நண்டு விடும் போராட்டம் நடத்தினேன். மீனவர்கள் பிரச்சனைக்கு தீர்வு காணாத அனைத்து அமைச்சர்கள் வீட்டிலும் சிபிஐ சோதனை நடத்த வேண்டும்.
மீனவர்கள் இயற்கை சீற்றத்தால் பாதிக்கப்படுகின்றனர். அந்த மீனவர்கள் பாதுக்காப்பாக வாழவேண்டும் என்பதற்காக தான் நான் இந்த இடத்தில் நண்டை கொண்டுவந்துள்ளேன். இந்த அமைச்சர் மீனவர்களுக்காக என்ன என்ன அறிவப்புகளையெல்லாம் கூறியுள்ளனரோ அந்த அறிவிப்பையெல்லாம் வேகமாக செய்யவில்லை என்றால் அடுத்த முறை ஆமை விடும் போராட்டம் நடத்துவேன் என அவர் கூறியுள்ளார்.


சீபீல்டு ஆலய வளாகத்திற்கு கொண்டு வரப்பட்ட சந்தேகப் பேர்வழிகள்.

(ஆர்.குணா) சுபாங்ஜெயா,

கடந்த வாரம் சீபீல்டு ஸ்ரீ மகாமாரியம்மன் ஆலயத்தில் நிகழ்ந்த கலவரம் தொடர்பில் கைது செய்யப்பட்டவர்களில் சந்தேகப்பேர்வழிகள் சிலர், புலன் விசாரணைக்கு உதவும் பொருட்டு நேற்று மதியம் பலத்த போலீஸ் பாதுகாப்புடன் ஆலய வளாகத்திற்கு கொண்டு வரப்பட்டனர். இச்சம்பவம் தொடர்பில் கைது செய்யப்பட்டவர்களின் எண்ணிக்கை 68 ஆக உயர்ந்தது. பலர் போலீசாரால் தேடப்பட்டு வருகின்றனர்.

Read More: Malaysia Nanban Tamil Daily on 4.12.2018


ரகசிய வாக்கெடுப்பு நடத்த சட்டசபையில் ஓபிஎஸ் கோரிக்கை!

நம்பிக்கை வாக்கெடுப்புக்கான சிறப்பு சட்டசபை கூட்டத்தில் ரகசிய வாக்கெடுப்பு நடத்த வேண்டும் என முதல்வர் ஓ.பன்னீர்செல்வம் கோரிக்கை விடுத்துள்ளார். மக்களின் குரல் பேரவையில் எதிரொலிக்க வேண்டும் என அவர் வேண்டுகோள் விடுத்துள்ளார். சட்டசபையில் நடைபெறும் நம்பிக்கை வாக்கெடுப்புக்கான சிறப்புக்கூட்டத்தில் முன்னாள் முதல்வர் ஓ.பன்னீர்செல்வம் சசிகலா தரப்பின அமளிக்கிடையே பேசி வருகிறார். எம்.எல்.ஏக்கள் தொகுதிக்கு சென்று வந்த பின்பு வாக்கெடுப்பு நடத்தலாம் என அவர் கோரிக்கை விடுத்துள்ளார். கூவத்தூரில் எம்எல்ஏக்கள் அடைக்க வைக்கப்பட்டிருந்ததை மக்கள் அறிவார்கள் என்றும் ஓ.பன்னீர்செல்வம் கூறினார்.


மக்களுக்கு கொடுக்கப்பட்ட  பணம் மக்களுக்கு செலவிடப்பட்டதா?

பேரா மாநில மஇகா தொடர்புக்குழுத் தலைவர் டத்தோ இளங்கோ சிறப்பாக செயல்படுகிறாரா என்பது கேள்வி அல்ல. பேரா மாநில இந்தியர்களின் சமூகப் பொருளாதார இன்னல்களை களைய வேண்டிய மாநில மந்திரி புசாரின் வருடாந்திர மானியத்தை இந்தியர்களுக்கு எவ்வாறு செலவிடப்பட்டது, அது ஏழை இந்திய மக்களுக்கு பயன்படுத்தப்பட்டதா என்ற மலேசிய நண்பனின் கேள்விக்கு வெளிப்படையான பதிலை தராதது ஏன் என்பது தான் தற்போதைய வாதமாகும். பேரா மாநில மஇகாவின் செயல்பாடுகள் குறித்து கடந்த இரண்டு வாரங்களாக பேரா மாநில இந்தியர்களின் நலன் கருதி மாநில அரசாங்கம் 2016ஆம் ஆண்டு பட்ஜெட்டின் வழி ஒதுக்கீடு செய்திருந்தும் பேரா மாநில இந்திய மாணவர் களின் கல்வி மேம்பாட்டு நிதியான ரிம. 10 லட்சம் மற்றும் தமிழ்ப் பள்ளிகளின் மேம்பாட்டு நிதியான ரிம.500,000 (ரிம 5 லட்சம்) ஆக மொத்தம் ரிம 15 லட்சத்திற்கான செயல்பாடு களைப் பற்றியும், மானியங் களைப் பகிர்ந்தளிக்கப்பட்டு நன்மை பெற்றவர்களின் விவரங் களையும் மிகவும் எளிமையான கேள்விகளின்வழி நண்பன் குழு கேட்டிருந்த சூழலில் இன்று வரை நேரடியான பதிலையோ அல்லது விவரங் களையோ அதிகாரப்பூர்வ மாக வழங்காதது பேரா மஇகாவின் ’தில்லாலங்கடி’ அரசியலின் உச்சம் என்பதை நிரூபிப்பதாகவே பேரா மாநில இந்திய வாக்காளர்கள் கருதுகின்றனர். தலையைச் சுற்றி மூக்கைத் தொடுவதா? பேரா மாநில மஇகாவின் தலைவர் டத்தோ இளங்கோ வடிவேலு சிறப்பாகச் செயல்படுகின்றாரா? என்பது நண்பன் குழுவின் கேள்வியல்ல பேரா மாநில மஇகாவின் தலைவரோடு 24 தொகுதித் தலைவர்களும், ஏறக்குறைய 700 கிளைத் தலைவர்களும் அரசியல் நெறிகளோடு சேவையாற்ற வேண்டும் என்பதே நண்பன் குழுவின் ஆதங்கம். தொகுதித் தலைவர்கள் மற்றும் அரசு சாரா இயக்கங்களின் தலைவர்களும் மாநிலத் தலைவரும் மிகவும் சிறப்பாகச் செயல்படுகின்றனர் என்ற அறிக்கை மட்டும் சான்றிதழாக அமைந்துவிடாது. மாறாக பேரா மாநில இந்தியர்களின் சமூகப் பொருளாதார இன்னல்களைக் களைய வேண்டிய மந்திரிபுசாரின் ஆண்டு நிதி தொடர்பில், எண்ணிக்கையை உட்படுத்திய கேள்விகளுக்கு முழுமையான வெளிப்படையான பதில்களைத் தராதது சிறந்த சேவைக்கான சான்றிதழாக அமைந்து விடாது என்பதை பேரா மாநில இந்தியர்களால் சுலபமாக அறிந்து கொள்ள முடியும். நண்பன் குழு இதுவரையிலும் இளங்கோ வடிவேலுவிடம் கேட்டிருந்த கேள்விகளான; 2016 ஆம் ஆண்டு மாநில நிதியிலிருந்து; * பயன்பெற்றுள்ள தமிழ்ப்பள்ளி மாணவர்கள் எத்தனை பேர்? * பயன்பெற்றிருக்கும் இடைநிலைப் பள்ளி இந்திய மாணவர்களின் எண்ணிக்கை என்ன? * மேம்பாட்டு மானியங்களைப் பெற்றிருக்கும் அரசு சாரா இயக்கங்கள் யாவை? *தமிழ்ப் பள்ளிகளுக்கு வழங்கப்பட்ட மானியத்தின் பயன்பாடு என்ன? * சமூகப் பொருளாதார நிதி தொகுதி வாரியாக வழங்கப்பட்டதன் பட்டியல் எங்கே? * பேரா மாநில அரசாங்க உபகாரச் சம்பளங்களைப் பெற்றிருக்கும் இந்திய மாணவர்கள் எத்தனை பேர்? மேற்கண்ட கேள்விகளுக்கு நேரடியான பதிலைத் தருவதற்குப் பதிலாக தலையைச் சுற்றி மூக்கைத் தொடும் வகையிலான செயல்பாடுகளை நண்பன் குழு வேதனையோடு பார்த்துக் கொண்டிருக்கின்றது. டத்தோ இளங்கோவின் செயல்பாடுகள்; * மாநில அரசாங்க மானியங்களை பகிர்ந்தளிப்பதில் முறையான அணுகுமுறைகள் இல்லை! * வந்தால் தருவோம்! கேட்டால் கொடுப்போம் எனும் ஜப்பானிய கால நிர்வாகத்தில் மாற்றமே இல்லையா? * பேரா மாநில மந்திரிபுசார் அலுவலகத்தின் வழி மானியம் பகிர்ந்தளிக்கப்பட்டு வரும் பட்சத்தில் எண்ணிக்கை ஏன் தரப்படவில்லை. * ரிம. 750ஐ மின்சாரக் கட்டணமாக கொடுத்தால் மாநிலம் முழுவதும் உள்ளவர்களின் குறைகள் தீர்க்கப்படுமா? * 2016ஆம் ஆண்டிற்கான எஸ்பிஎம் தேர்வில் 8 ஏக்களுக்கும் மேல் பெற்றவர்களுக்கான சாதனை விழா நடத்தப்பட வில்லையே ஏன்? * 2016-ஆம் ஆண்டில் பேரா மாநிலத்தில் இடைநிலைப் பள்ளி இந்திய மாணவர்களுக்கான திட்டங்களுக்கு மானிய ஒதுக்கீடு இல்லையா ஏன்? * ரிம. 10 மில்லியன் தொகையில் 2016ஆம் ஆண்டில் செயல்படுத்திய திட்டங்கள்தான் என்ன? நியாயமான பதில்களே தேவை இரண்டு வாரங்களாகியும் நண்பன் குழு பேரா மாநில இந்தியர்கள் நலன் கருதியும், தேசிய முன் னணியின் சரியான இலக்கினைக் கருதியும் கேட்கப்பட்ட கேள்விகளுக்கு பொறுப் பான பதில் களை இன்றுவரை வழங்கவில்லை என்பது மஇகா வின் பலவீனத்தையும் தலை மைத்துவத்தின் இயலாமை யையும், மட்டுமே பிரதிபலிப் பதை உணராமல் வெறும் அறிக்கைகளை மட்டுமே வெளி யிடுவது தேசிய முன்னணியின் மீதிலான பேரா மாநில இந்தியர்களின் நம்பிக்கையைத் சிதைத்து விடாதா? நண்பன் குழுவைப் பொறுத்தவரையில் கேட்கப்படும் கேள்விகள் நேரடியானவை! அரசியல் வில்லங்கம் எதுவுமே இதில் இல்லை! எனவே மொட்டைத் தலைக்கும் முழங்காலுக்கும் முடிச்சு போடும் சாமர்த் தியமான வேலையை மஇகா விட்டு விட்டு விரைவில் சரியான பதில்களைத் தர வேண்டும் என நண்பன் குழு கேட்டுக் கொள்கின்றது.


அமெரிக்க டாலருக்கு எதிரான இந்திய ரூபாயின் மதிப்பு 6 காசுகள் உயர்ந்து

உலகளவில் மற்ற நாணயங்களுக்கு எதிரான டாலரின் பலவீனம் மற்றும் உள்நாட்டு பங்குச்சந்தையில் காணப்படும் சரிவு போன்ற காரணங்களால் இந்திய ரூபாயின் மதிப்பில் உயர்வு காணப்படுவதாக அந்நிய செலாவணி விநியோகஸ்தர் தெரிவித்துள்ளார். கடந்த வர்த்தகத்தில் டாலருக்கு எதிரான இந்திய ரூபாயின் மதிப்பு 10 காசுகள் உயர்ந்து ரூ.67.04 காசுகளாக இருந்தது குறிப்பிடத்தக்கது.


பிரதமர் வருகையின்போது ஆர்ப்பாட்டம் செய்த ஜிஞ்சாங் மக்கள்

சிகாம்புட், சுங்கை ஊடாங்கில் சுமார் 2.23 ஹெக்டர் நிலப்பரப் பில் கோலாலம்பூர் மாநகர் மன்ற வீடமைப்பு திட்டத்திற்கான அடிக்கல் நாட்டு விழாவிற்கு பிரதமர் டத்தோஸ்ரீ நஜீப் துன் ரசாக் நேற்று இங்கு வந்தடைந்த வேளையில், ஜிஞ்சாங் நீண்ட வீடுகளைச் சேர்ந்த மக்கள் தங்கள் வீட்டுப் பிரச்சினையை பிரதமரின் கவனத்திற்கு கொண்டு செல்லும் வகையில் ஆர்ப்பாட்டத்தில் ஈடுபட்டனர். நீண்ட காலமாக நீண்ட வீடுகளில் குடியிருக்கும் தங்களின் பிரச்சினைகளுக்கு விரைவில் தீர்வு காணப்பட வேண்டும் என்று ஜிஞ்சாங் மக்களின் பிரதி நிதியான பொன்னம்பலம் நேற்று கூறினார். இதனிடையே, குறைந்த வருமா னம் பெறும் பிரிவினருக்காக சிகாம்புட்டில் இந்த வீடமைப்பு திட்டத்தை கோலாலம்பூர் மாநகர் மன்றம் தொடங்குவதாக பிரதமர் நஜீப் அந்நிகழ்ச்சியில் உரை நிகழ்த்தும் போது கூறினார். மூன்று படுக்கை அறைகள், இரண்டு குளியல் அறைகளைக் கொண்ட இந்த அடுக்கு மாடி வீடுகள் வாடகை அடிப்படையில் தகுதி பெறும் மக்களுக்கு வழங்கப்படும் என்று அவர் சொன்னார்.இதற்கான வாடகைக் கட்டணம் மாதம் ஒன்றுக்கு வெ.800 ஆகும். அதில் வெ.500 மாதா ந்திர வாட கைக் கட் டணமாகும். மீதமுள்ள வெ.300 ஒரு சேமிப் பாக ஒதுக்கி வைக்கப்படும். தங்களின் 5 ஆண்டுகள் வாடகை ஒப்பந்தம் முடி வடைந்ததும் அந்த சேமிப்பு தொகை மொத்தம் வெ.18,000- மாக அவர்களுக்குத் திருப்பித் தரப்படும் என்றும் நஜீப் விளக்கம் அளித்தார். அந்த வெ.18,000-ஐ புதிய வீடு வாங்குவதற்கான முன் பணமாக சம்பந்தபட்டவர்கள் பயன் படுத்திக் கொள்ளலாம் என் றார் அவர். இது, மாதம் ஒன்றுக்கு வெ.10,000-க்கும் குறைவான வரு மானம் பெறும் பிரி வினருக்கான சிறப்பு வீடமைப்புத் திட்டமாகும் என்றார் அவர்.


கொலை வழக்கில் கைது செய்யப்பட்ட பிள்ளையான் விடுதலை ஆகலாம்

கொலை குற்றச்சாட்டில் கைது செய்யப்பட்டுள்ள முன்னாள் மாகாண முதலமைச்சர் சிவநேசதுரை சந்திரகாந்தன் (பிள்ளையான்) விடுதலை செய்யப் படக் கூடிய வாய்ப்பு உள்ளதாக கொழும்பு ஊடகம் ஒன்று தகவல் வெளியிட்டுள்ளது. தமிழ்த் தேசிய கூட்டமைப்பின் நாடாளுமன்ற உறுப்பினர் ஜோசப் பரராஜசிங்கம் கொலை செய்யப்பட்ட சம்பவம் தொடர்பில் மேலும் இரண்டு சந்தேக நபர்களை அவசியம் கைது செய்யவேண்டிய போதிலும் அவர்களை இதுவரை கைது செய்ய முடியவில்லை என்ற குற்றச்சாட்டு எழுந்துள்ளது. குற்றவாளிகள் என சந்தேகிக்கப்பட்ட அந்த மர்ம நபர்கள் இருவரினதும் சரியான பெயர் விபரங்கள் கூட தெரியாத நிலையில் அவர்களை கைது செய்வதில் சிரமங்கள் ஏற்பட்டுள்ளன. இந்த கொலை தொடர்பில் பிள்ளையான் உட்பட சந்தேக நபர்கள் ஐந்து பேர் கைது செய்யப்பட்டு விளக்க மறியலில் வைக்கப்ட்டுள்ளமை குறிப்பிடத்தக்கது. கொலையில் சம்பந்தப்பட்ட அந்த இரு முக்கிய சந்தேகப் பேர்வழிகளும் கைது செய்யப்படாவிட்டால் கொலைய உறுதிப்படுத்துவதில் பெரும் சிக்கல் இருப்பதால் பிள்ளையான் விடுதலை செய்யப்படக் கூடிய வாய்ப்பு உள்ளதாக போலீஸ் தரப்பின் தகவல்வழி கொழும்பு ஊடகம் ஒன்று தகவல் வெளியிட்டுள்ளது.